Redakan Kegatalan Kulit Pun Ada Petuanya. Ni Semua Boleh Cuba Mana Yang Serasi!

Menyentuh tentang masalah atau penyakit kulit seperti kegatalan, dan lebih-lebih pada mereka yang mempunyai kulit sensetif, pasti kerap sahaja mengalami kegatalan kulit dan menyebabkan rasa tidak selesa.

Selain ada sapuan krim dan ubatan yang boleh diambil untuk redakan kegatalan tersebut, petua orang dulu-dulu juga tidak kurang hebatnya dalam meredakan kegatalan.

Bahkan, melihat pada penggunaan bahan alami dalam merawat kegatalan kulit tersebut juga amat mudah untuk diperolehi.

Nak tahu detail, ini petkongsiannya. Jom semak.

Petua Berkesan Hilangkan Penyakit Kulit Secara Tradisional

1. Gambir
Sekiranya ada masalah gatal pada kulit, cuba petua ini. Ambil sekeping gambir, masukkan kedalam piring kecil kemudian basahkan gambir dengan sedikit air supaya ia kembang. Kemudian sapu pada bahagian gatal.

2. Garam kasar
Bagi menghilangkan kesan daripada gigitan nyamuk dan menghilangkan gatal-gatal pada kulit, campurkan garam dan air, jangan biarkan garam itu terlarut. Kemudian sental garam tadi di bahagian yang gatal. Selepas itu, anda tidak akan terasa gatal-gatal lagi.

3. Tepung sagu & cuka
Ada cara mudah untuk menghilangkan kegatalan. Ambil sesudu makan tepung sagu dan campurkan dengan sedikit air. Titiskan cuka sebanyak empat titis. Setelah dikacau, sapukan bahan itu pada bahagian yang gatal. Lakukan setiap hari sehingga bintik-bintik gatal hilang dari tubuh anda.

4. Aloe vera
Pelbagai khasiatnya ditemui. Aloe vera kaya dengan bahan anti-keradangan dan penyembuhan selain dari memberikan kelegaan kepada kulit yang gatal. Sekiranya anda mempunyai penyakit kulit dan kegatalan, sapukan gel aloe vera untuk kelegaan.

5. Kunyit
Mampu memulihkan pelbagai jenis masalah kulit dan salah satunya adalah psoriasis. Curcumin, sejenis bahan antioksida yang terdapat dalam kunyit, didapati boleh melindungi dan memelihara kulit dengan meneutralkan bahan radikal serta mempercepatkan proses penyembuhan luka & gatal.

Ambil sepotong kunyit, parut kunyit itu dan bubuh kapur sireh serta air. Panaskan ramuan tersebut di atas api, kemudian sejukkan. Setelah sejuk sapukan di bahagian gatal. InshaAllah dalam waktu 5 minit penyakit tersebut akan hilang.

6. Daun kunyit, daun asam jawa & daun semalu
Ambil daun kunyit, daun asam jawa dan daun pokok semalu. Tumbuk sehingga lumat dengan campuran sedikit garam. Kemudian disapu pada tempat gatal. InshaAllah.

7. Baking Soda
Campurkan 1 1/2 cawan baking soda ke dalam 12 liter air. Gunakan kain kapas yang bersih untuk menyapu campuran baking soda itu pada kulit yang gatal untuk kelegaan yang cepat.


Rupanya Menstrual Cup Ni Boleh Tahan Hingga 10 Tahun, Orang Perempuan Wajib Tahu Bila Datang Bulan.

Jika zaman dahulu jika datang bulan, penggunaan kain tebal yang dilipat beberapa lapis untuk mengelak berlaku kebocoran. Lepas menggunakannya kena basuh dan diguna semula.

Kini, dengan adanya pad  pakai buang dengan pelbagai saiz, ia menjadi pilihan ramai. Malah ada pad yang jenis kecil yang boleh digunakan ketika hari ‘heavy’ haid.

Dalam pada itu, seorang pengguna facebook berkongsi mengenai penggunaan Menstrual Cup, katanya cup itu sangat membantu ketika datang bulan walaupun ketika ‘heavy’. Malah lebih menarik dikatakan boleh digunakan sehingga 10 tahun. Pakai dan basuh.

Bagi yang belum tahu mengenai alat ini, boleh ikuti lanjut mengenai penggunaan alatan ini.

Menstrual Cup

Ada yang pernah guna ke benda ni? Ramai cakap lagi selesa dari pakai pad dan lebih jimat sebab boleh ulang pakai hingga 10 tahun.

Benda ni nama dia Menstrual Cup. Di Malaysia ia agak janggal,
Tapi, Saya duduk dalam komuniti yang sangat menjaga dan menitikberatkan tanggungjawab pada alam sekitar,

Jadi, Benda ni dah macam biasa. Dengan sahabat-sahabat ini saya belajar pasal ‘makhluk asing’ ini. Seriau pada mula itu biasa, Sebab bukan benda biasa untuk kita,

Tapi, Bila dah biasa,Istilahnya ‘No U-turn’.

Kelebihan

1. Jimat duit sebab beli SATU dah cukup untuk bertahun-tahun. Pelaburan untuk sekali sahaja. Jenama ini boleh bertahan sehingga 10 tahun,
Malah lebih. Jadi, Bayangkan berapa penjimatan yang dilalui dalam tempoh 10 tahun itu.

2. Jarang nak berlaku kebocoran, ia dapat menampung isipadu yang agak banyak (bergantung pada saiz)

3. Mudah nak urus sebab bila dah penuh atau nak bersihkan, tuang je isi dia ke dalam lubang tandas dan cuci bersih-bersih, pakai semula.
Tak menggunakan air yang banyak sepertimana membersihkan pad biasa.

4. Sesuai sangat untuk mereka yang nak buat ‘prepping’, memikirkan datang masa kesukaran untuk mendapatkan bekalan barang keperluan harian.

5. Lambakan sampah berkaitan tuala wanita pakai buang dapat dikurangkan.
(Tak dapat buat semua, jangan tinggalkan semua)

Cara nak pakai dan tanggalkan pun mudah, Bila kita ikut manual yang diberikan.
Benda ni diperbuat dari silikon, Boleh dilenturkan.

Benda ni saya bawakan sebab ada di dalam geng ‘preppers’, Geng wanita,
Geng suami yang prihatin, Bertanya tentang persiapan terbaik untuk keperluan wanita haid di kala waktu-waktu genting,

Kalau waktu sekarang, Orang tak heran sangat benda begini sebab, Masih berkeupayaan untuk mendapatkan tuala wanita pakai buang dengan mudah, Untuk ‘zaman berikut’nya nanti bagaimana pula.

Pendapat peribadi saya, Menstrual Cup pilihan terbaik kerana kos yang efektif dan kerja mencuci sangatlah mudah.

Tengok cara guna sini 👉🏻 https://shp.ee/pbzz4kr
Saya suka brand ni sebab dia berikan info yang lengkap untuk pengguna baru yang kurang arif.

Sumber : Aqilah Nor


Cikgu, Boleh Tak Saya Tak Beli Dulu Buku Log Tu? Mak Saya Belum Mampu Lagi.” Tersentuh Hati Baca Perkongsian Wanita Ini.

Pepatah Arab ada mengatakan “Lidah itu lebih tajam daripada mata pedang”. Hanya dengan kata-kata membuatkan wanita ini berdendam lebih 10 tahun.

Pengalaman 10 tahun lepas telah membuatkan beliau tidak mahu perkara yang sama berlaku kepada pelajar lain.

Jom ikuti kisah guru ini supaya menjadi iktibar kepada guru dan orang sekeliling kita berbicara.

Moga mendapat manfaat dari apa yang ingin disampaikan.

Ini kisah tentang dendam aku yang sudah terbalas, yang telah aku simpan lebih 10 tahun lamanya.

Tadi masa dalam kelas (Darjah 2) tiba-tiba seorang student datang ke depan dan berbisik kat aku dengan muka runsing,

“Teacher, saya belum beli buku lagi tau. Mak saya kata kalau mak saya dah gaji baru mak saya belikan.”

“Okay takpe takpe, boleh je”, jawabku sambil tersenyum.

Lepas tu dia pun balik ke tempat duduk dengan muka happy and ceria.

Kenapa aku kata dendam? Sebab 13 atau 14 tahun yang lalu, aku pernah cakap benda yang sama persis macam apa yang student aku cakap kat aku tu.

Dulu hidup kami agak susah, tapi guru kelas aku yang juga guru penasihat Puteri Islam tak habis-habis paksa aku untuk beli buku log Puteri Islam yang berharga RM9. Korang jangan sembang ‘RM9 je’, orang punya susah jangan pernah kau buat main. Buku log, yang bagi aku, kalau guna buku biasa pun takde masalah.

Tapi cikgu ni, tidak. Dia memilih untuk tekan aku, despite knowing how hard our family was trying to survive life.

Aku masih ingat lagi ketika itu, hari itu, dan saat itu, dengan sangat jelas. Takkan pernah aku lupa.

Masa tu cikgu tengah tampal kertas di papan kenyataan. Sama seperti yang pelajar aku buat hari ni, aku pergi ke cikgu dan berbisik,

“Cikgu, boleh tak kalau saya tak beli dulu buku log tu? Mak saya kata kalau mak saya dah mampu baru mak saya beli. Mak saya belum mampu lagi.”

Dengan mencebik, cikgu tu cakap,

“RM9 pun tak mampu?”, sambil tangannya terus menampal. Sedikitpun tak memandang ke wajahku.

Sumpah hati aku koyak ketika itu. Bukti koyak? Aku masih ingat apa yang cikgu cakap sampai ke hari ini, suaranya, wajahnya, apa yang sedang dilakukannya. Semua sangat jelas.

Hari ni aku puas, sebab terasa dendam aku dah terbalas. Aku dah lama tak terima diperlakukan begitu oleh cikgu, tapi apalah sangat yang seorang anak kecil boleh lakukan.

Jadi, selama lebih 10 tahun aku simpan tekad, apa yang jadi kat aku, takkan jadi kat mana-mana budak lain. Dan hari ini aku puas, sebab aku dah berjaya selamatkan seorang anak, daripada rasa apa yang aku rasakan dulu. Aku puas, sebab apa yang aku nak orang buat kat aku dulu, aku berjaya buat kat anak murid aku sekarang. Sedikit “ok takpe” yang aku perlukan dari cikgu dulu, aku mampu berikan kat anak murid aku sekarang.

Walaupun hanya seorang yang aku mampu tolong hari ini, aku harap satu je; semoga tiada siapa orang dewasa yang menyentuh emosi anak ini, macam mana emosi aku disentuh dulu.

Kawan, tolong budak-budak bukan hanya dengan wang, bukan hanya dengan makanan, bukan hanya dengan mainan. Your words. Your words. Your words. Kata-kata kau juga beri kesan. Kata-kata kau yang kau boleh lupakan in few mins, budak-budak akan ingat sampai besar. Ambillah aku sebagai contoh paling dekat.

Anak-anak tak hanya ingat tentang lagu apa yang kau dendangkan, atau kisah apa yang kau ceritakan. Mereka akan ingat semua yang melukakan.

And kids, dont deserve to be hurt.

To many more little Balqis out there, I hope you’re doing fine. Dan aku akan terus membantu, walau dengan hanya kata-kata.


Nak Turun Berat Badan Guna Teknik IF, Konsepnya Mudah Je. Suami Isteri Ni Kongsikan Tipsnya!

Setiap orang sama ada lelaki mahu pun perempuan mesti ada mengimpikan untuk memiliki berat badan ideal, bukan sahaja untuk menjaga penampilan semata-mata malah apa yang lebih penting untuk penjagaan kesihatan.

Pun begitu tipulah jika kita katakan cukup mudah mendapatkan berat badan ideal. Pastinya semua itu memerlukan usaha sama ada dari aspek mengawal pengambilan makanan mahupun lakukan senaman-senaman tertentu.

Ini sebagaimana yang dilakukan oleh saudara Akhtar Syamir bersama isterinya dengan mengamalkan teknik Intermittent Fasting (IF) dan siapa sangka selama sebulan diamalkan berat badan turun 10kg. Satu angka yang cukup besar telah dicapai.

Jadi apa kata kita ketahui perkongsian penuh daripadanya untuk membakar semangat kita dalam usaha mendapatkan berat badan ideal. Jom semak.

Hasil saya buat Intermittent Fasting (IF) selama 30 hari, turun 10kg dan 6 inci. Alhamdulillah.

Walaupun banyak lagi yang perlu dikurangkan tapi bagi saya, ini pencapaian yang paling baik setakat ini.

Kenapa boleh jadi 10kg? Bagaimana boleh turun sampai 10kg? Saya kongsikan tips buat panduan dan pembakar semangat semua.

1. Saya dan isteri buat IF dari jam 7 malam hingga ke 11 pagi keesokan harinya. Ini bermakna, berpuasa dari makan apa-apa selama 16 jam dan ada 8 jam selepas itu untuk makan.

2. Semasa IF, boleh minum air sebanyak yang perlu. Tak payah paksa diri minum banyak sampai nak termuntah. Cukup sekadar bila dahaga je minum.

3. Selama dalam tempoh sebulan ini, kami potong hampir kesemua gula dalam makanan dan minuman. Isteri saya ada minum kopi dan teh tanpa gula, saya pula ada amalkan air kosong dan perahan lemon setiap hari.

5. Senaman itu perlu jika mahu turun banyak. IF tanpa senaman pun boleh, cuma bila digabungkan dengan senaman, badan kita akan jadi lebih sihat dan lebih banyak kalori dibakar. Senaman juga penting untuk elakkan dari kulit yang menggelebeh jika penurunan berat badan itu agak drastik. Saya ke gym lebih kurang 2 kali seminggu. Angkat berat dan kardio di “punching bag”. Boleh buat ikut kesesuaian masing-masing. Senaman yang bagus ialah senaman yang membuatkan kita tercungap-cungap. Itu menandakan jantung kita sedang berdegup laju.

6. Disiplin itu penting. Ikut masa IF yang tetap dan jangan tipu diri sendiri. Mungkin orang lain tidak tahu kita menipu, tetapi penimbang berat tidak akan menipu.

7. Saya timbang dalam 3-4 hari sekali. Sepatutnya seminggu sekali tetapi saya tahu yang progress saya baik dan saya perlukan angka itu untuk lebih membakar semangat.

8. Jangan kusut kalau berat tak turun atau sedikit naik. Selagi anda disiplin dan jaga makan, selagi itu ianya bagus. Bila berat tak turun, ambil ukuran pinggang / peha / punggung. Saya pasti jika berat tidak turun, inci itu yang turun dan ianya tetap bagus.

9. Sebelum mula IF, ambil berat badan terkini dan ukur pinggang / peha dan punggung sebagai penanda awal. Rugi kalau tak ambil kerana nanti tiada tanda aras perubahan yang sebenar.

10. Jika sebulan buat baru turun 2kg, jangan kecewa. IF ini umpama perlumbaan marathon. Bukan 100 meter. Tiada apa yang kita perlu kejar melainkan sasaran berat dan inci kita. Sebulan tak cukup, buat dua bulan dan seterusnya.

11. Bila “berbuka puasa”, cuba lengah-lengahkan makan. Bila anda sudah biasa, saya pasti ia tidak akan menjadi masalah. Perlu diingatkan, jangan pulun sampai penuh masa berbuka tu. Makan seperti biasa dan jaga apa yang kita makan. Amalkan suku-suku separuh. Memang menyedihkan pada mulanya. Tapi lama-kelamaan, kita akan biasa dan memang akan kenyang walaupun tak makan banyak.

12. Bab cheat day pula. Letakkan target berat sebelum boleh cheat dan bukannya bilangan hari. Macam saya, dari 166kg tu saya set kena cecah 159kg dulu baru boleh cheat. Dan kami ke Nandos untuk meraikan pencapaian kami. Itu sahaja dan kami masih tidak minum manis. Sasaran seterusnya ialah apabila saya cecah 149kg pula. Sekarang dah 156kg. Boleh? PASTI BOLEH !

Itulah tips yang saya boleh kongsikan setakat ini. Semoga dapat menjadi panduan dan pembakar semangat buat semua. Konsep dia mudah je. Mulakan. Kalau tak mula sampai bila-bila takkan jadi.


Ingin Dekat Dengan Islam Tapi Di Uji Dugaan Hebat, Ustaz Ebit Lew Sanggup Cari Wanita Muaalaf Ni Demi Selamatkannya!

Ketika kita merasakan hidup kita susah, dibebani hutang piutang yang tak pernah tamat. Sarat dengan masalah dan stress yang datang saban hari, ada insan yang lebih susah daripada kehidupan kita sehinggakan tiada tempat untuk berteduh.

Diuji dengan pelbagai dugaan malah tiada tempat untuk berteduh dan adalah ujian terbesar bagi wanita mualaf ini. Inilah dugaan terbesar bagi wanita bernama Lechemey yang akhirnya diselamatkan oleh Ustaz Ebit Lew.

“Sedang kita tidur lena, ada seorang kakak yang baik diuji begini. Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya,” kata Ustaz Ebit Lew.

Sedang kita tidur lena, ada seorang kakak yang baik diuji begini. Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya. kata UEL.

Ketika kita merasai lena dibuai mimpi indah, tidur di atas katil dan beralaskan hamparan yang selesa, tetapi di luar sana, ada insan yang masih hidup dan tidur di merata tempat. Insan yang bergelar gelandangan ini diuji nasib mereka seperti itu. Tetapi, walaupun tidak terpilih dalam kalangan orang yang merasai kenikmatan hidup, tetapi dia terpilih merasai nikmat Islam.

Seorang wanita yang berketurunan India, Letchemey telah melafazkan syahadah. Apa yang mengejutkan, wanita ini tinggal di bawah jambatan. Berdasarkan video yang dimuat naik, tempat tidur Lecthemey agak tinggi dan merbahaya.

Ustaz Ebit Lew berkongsikan cerita ini diiringi linangan air mata apabila melihat ujian yang diberikan kepada wanita ini.

BAWAH jambatan, cari kakak yang inginkan hidayah. Hari air mata. Misi pagi ini mengambil seorang kakak semalam masuk Islam. Turun bawah jambatan, terjumpa kakak ni. Siapa sangkakan ada orang begini susah hidup. Sedang kita tidur lena, ada seorang kakak yang baik diuji begini.

Syukur jumpa kakak semalam yang telah mengucap syahadah. Dia yang nak belajar dan dia menangis semalam ingin belajar nak dekat dengan Allah.

Dia menangis minta maaf sebab ustaz sampai cari di bawah ini. Seram betul. Memang tinggi. Kalau jatuh boleh icu rasanya. Tapi ujian kehidupan disini ada orang tidur.

Dalam minta maaf pada saya, saya katakan padanya, “kakak lagi berharga dari seisi dunia sebab Allah sayang kakak. Dia gerakkan saya cari kakak disini sebab Allah sayang kakak”

Kakak ni memang orang baik. Dia cuma diuji dengan ujian kehidupan. Syukur akhirnya jumpa dan dan akan bawa ke tempat tinggal selesa dan semuanya disediakan sambil dapat belajar Islam. InsyaAllah dah habis belajar esok kita cuba carikan kerja.

Terima kasih ustazah Maizura dan lain-lain yang sangat banyak membantu untuk pendaftaran dan tempat tinggal. Tuan Arief dan isteri bantu bersama. Masa menulis ni air mata saya masih mengalir lagi. Tahniah sis Letchemey. Amy tahniah. Allah sayang.

Kredit: Ustaz Ebit Lew


Rimas Dengan Masalah Kutu Beras, Ibu-Ibu Cuba Ikut Cara Ini. Confirm Cukup Mudah Dan Efektif!

Menyimpan beras  di dalam bekas tanpa ditutup atau terlalu lama boleh menyebabkan kutu beras ini membiak di dalamnya. Bubuk atau kutu beras  ini sememangnya menjadi kepantangan kepada suri rumah. Paling menyakitkan hati apabila beras tersebut menjadi kurang enak, lembik dan mudah basi. Ia juga boleh mendatangkan ketidakselesaan selain mengurangkan kualiti beras.

Oleh itu, kena segera lakukan cara ini untuk elak  daripada ‘serangan’  kutu beras ini. Caranya mudah dan cukup efektif.

6 Petua Beras Bebas Bubuk

1.     Daun limau purut

Aroma herba yang kuat daripada daun limau purut bukan sahaja kutu beras tidak menyukainya malah sekali gus mampu menghilangkan  bau beras yang hapak. Untuk lebih efektif, letakkan daun limau purut ini di tiga lapisan beras, iaitu bahagian bawah bekas, tengah dan atas.

2.    Daun pandan

Kutu beras juga tidak suka dengan bau aroma daun pandan.  Jadi ambil sehelai daun pandan dan simpulkan ia sebelum dimasukkan ke dalam bekas penyimpanan beras. Bukan sahaja kutu beras dapat dihilangkan malah beras menjadi lebih wangi.

3.    Cili kering

Menggunakan cili kering juga amat efektif untuk menghindari adanya kutu beras. Caranya cukup mudah, cili kering dipotong dua dan letakkan di dalam bekas penyimpanan beras.

4.    Jemur

Teknik ini sering dilakukan oleh ibu-ibu kita dahulu.  Letakkan beras yang telah di’huni’ oleh kutu beras di dalam dulang atau bekas terbuka. Kemdian jemur di bawah sinaran matahari sehingga kutu beras tiada.

5.    Daun belimbing buluh

Sebaiknya simpan beras bersama dengan dua tiga helai daun belimbing buluh yang telah dikeringkan. Daun belimbing buluh dikatakan cukup berkesan menghapuskan kutu beras.

6.    Kulit kayu manis

Selain bermanfaat digunakan untuk menghalau semut, kulit kayu manis juga boleh digunakan untuk menghindar atau menghalau kutu beras.  Aroma khasnya itu membuatkan kutu beras berasa tidak selesa.


Macam-macam Hal Bila Raya Korban, Tapi Satu Ni Jangan Kita Tergolong Di Dalamnya!

Bersempena Hari Raya Korban ni, ada macam-macam kisah juga kita dengar. Ada kes lembu korban terlepaslah, ternakan korban menangislah dan macam lagi.

Malah kes lebih serius tentang agihan daging korban yang tidak telus hingga menyebabkan timbul rasa tidak puas hati.

Memberi lebih kesedaran dan penerangan berkaitan agihan daging korban,  mufti Perlis Dr Mohd Asri Zainul Abidin di akaun fbnya berkongsi info. Jom semak.

AWAS! PENCURIAN DAGING KORBAN

Antara dosa yang sering berlaku semasa pengurusan korban ialah mencuri daging korban ataupun bahagian korban. Ini berlaku apabila ada pihak yang mengambil daging korban atau bahagian dari binatang korban tanpa terlebih dahulu meminta izin dari empunya korban.

Biasanya hal ini dilakukan oleh penyembelih, pelapah dan mereka yang terlibat dengan proses pengurusan penyembelihan. Tanpa terlebih dahulu meminta izin dari individu yang melakukan ibadah korban itu, mereka mengambil bahagian korban tersebut. Kadang-kala mereka merasa mereka berhak kerana menolong atau kerana AJK masjid. Sedangkan daging korban tidak boleh dijadikan upah.

Biasanya, mereka akan meletakkan bahagian yang mereka sukai itu berasingan untuk mereka ambil apabila selesai urusan pelapahan haiwan korban. Jika seekor lembu yang dibahagikan tujuh, maka ketika pembahagian dibuat, anggota atau bahagian tertentu telah pun dicuri terlebih dahulu. Walaupun mungkin tuan empunya tidak membuat bantahan, namun itu bukan bererti dia bersetuju memberikan. Mungkin dia malas bergaduh ataupun tidak tahu. Namun perbuatan mengambil daging korban tanpa terlebih dahulu diizinkan oleh empunya, merupakan perbuatan yang haram.

Firman Allah:
ياأَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ

(maksudnya) “Wahai mereka yang beriman, jangan kamu makan harta kamu antara kamu dengan cara yang batil (salah)” (Surah al-Nisa: 29).

Ingatlah, dalam hadis riwayat al-Bukhari dan Muslim, seorang yang menyertai misi jihad bersama Rasulullah s.a.w telah dibunuh. Orang ramai mengucapkan tahniah kerana beliau telah mati syahid (martyrdom). Namun Nabi s.a.w menyebut:

كلا، الذي نَفْسِي بيَدِهِ، إنَّ الشَّمْلَةَ الَّتي أخَذَها يَومَ خَيْبَرَ مِنَ المَغانِمِ، لَمْ تُصِبْها المَقاسِمُ، لَتَشْتَعِلُ عليه نارًا فَلَمّا سَمِعَ ذلكَ النّاسُ جاءَ رَجُلٌ بشِراكٍ – أوْ شِراكَيْنِ – إلى النبيِّ ﷺ، فَقالَ: شِراكٌ مِن نارٍ – أوْ: شِراكانِ مِن نارٍ -.
“Tidak! Sesungguhnya selendang dari harta rampasan perang yang dia ambil pada hari Peperangan Khaibar tanpa pembahagian (yang betul) sedang menyalakan api neraka ke atasnya”. Apabila orang ramai mendengar kenyataan tersebut, maka seorang lelaki datang membawa seutas atau dua utas tali (yang diambil tanpa pembahagian yang diizin) kepada Nabi s. a. w . Baginda bersama: Seutas atau dua utas tali juga (menyebabkan masuk) dalam neraka.

Bayangkan, jika mengambil seutas tali atau sehelai selendang tanpa pembahagian yang diizinkan, masuk neraka. Walaupun individu itu menyertai jihad bersama Nabi s.a.w. Bagaimanakah jika seketul atau satu kilo atau lebih daging?


Amalkan Doa Ini Untuk Keluarga Anda. Serahkan Segala Urusan Pada Allah

Kita pasti mahukan yang terbaik untuk keluarga namun ada kala kita sendiri keliru yang mana  terbaik untuk kita dan keluarga. Panjatkan doa kepada Allah.

Serahkan pada Allah setelah melakukan pelbagai usaha untuk meraih segala keinginan kerana dalam setiap kemahuan kita, hanya Allah yang mengetahui yang terbaik.

Ini adalah doa yang disarankan oleh PU Amin untuk diamalkan dalam kehidupan seharian.

Moga setiap apa yang kita pilih itu datang dari petunjuk Allah. Biar Allah susun semua.

Amalkanlah doa ini setiap hari.Serahkan urusan harianmu kepada Allah, Yang Maha Mengurus setiap inci pergerakan hambanya. Tiada yang lain melainkan Allah SWT semata-mata.

Usah berpaling pada yang lain, kuatkan iman dan berdoalah. DIA akan memakbulkannya. Itu pasti!

Artikel Berkaitan :

Mesti Baca :


Garis Panduan Ibadah Di Masjid &  Surau Dah Siap. Hanya Tunggu Arahan Kerajaan

Keputusan sama ada aktiviti di masjid dan surau dibenarkan adalah bergantung kepada garis panduan yang disediakan oleh Pejabat Menteri di Jabatan Perdana Menteri (JPM) (Hal Ehwal Agama).

Menerusi laporan yang dipetik daripada Harian Metro, Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri berkata garis panduan tersebut telah pun siap dan sudah dibentangkan dalam Mesyuarat Khas Jawatankuasa Muzakarah Majlis Kebangsaan Bagi Hal Ehwal Agama Islam Malaysia (MKI) pada 30 April (Khamis) yang lalu.

Menurut Dr Zulkifli, garis panduan berkenaan telah disediakan oleh Unit Penyelidikan Ilmiah JPM (Hal Ehwal Agama) dan Bahagian Penyelidikan Jabatan Kemajuan Islam Malaysia (JAKIM).

Pertimbangan utama kerajaan adalah melihat kepada kesiapsiagaan dan persediaan teknikal di tahap optimum semua pihak iaitu Majlis-Majlis Agama Islam Negeri dan Jabatan-Jabatan Agama Islam Negeri sebagai badan berautoriti dan pihak berkuasa utama negeri dalam hal ehwal pentadbiran agama serta persediaan masjid dan surau di tahap terbaik.

Perintah Kawalan Pergerakan Bersyarat

Sementara itu, Dr Zulkifli turut memberitahu bahawa pembukaan masjid dan surau kemungkinan akan dilaksanakan dalam masa terdekat ini tetapi ianya tertakluk kepada keputusan kerajaan terhadap garis panduan yang disediakan. Tetapi sepanjang tempoh Perintah Kawalan Pergerakan Bersyarat (PKPB) ini berlangsung, segala aktiviti di masjid dan surau masih lagi tidak dibenarkan.

Bagi menjawab pertanyaan adakah wujud kemungkinan ia dilaksanakan dalam masa terdekat, ini jawapan Dr Zulkifli.

Ya, jika kerajaan berpuas hati dengan garis panduan disediakan, juga tahap kerjasama dan keprihatinan rakyat secara umumnya sepanjang PKPB disamping mengambil kira nasihat Kementerian Kesihatan (KKM) dan Majlis Keselamatan Negara (MKN).

Bukan itu sahaja, kebenaran daripada Kementerian Kesihatan Malaysia (KKM) dan Majlis Keselamatan Negara (MKN) sangat penting sebelum membenarkan pembukaan semula rumah ibadat ini. Menurut Dr Zulkifli, sekiranya garis panduan ini diluluskan oleh kerajaan tetapi ianya masih perlu pertimbangan oleh pihak berkuasa di setiap negeri.


“Ibu Sempat Campak Adik Ke Kerusi Belakang.” Anak Kongsi Momen Terakhir Bersama Sebelum Ibu Bapa Maut Kemalangan

Sepasang suami isteri maut selepas Perodua Myvi dinaiki merempuh lori membawa muatan baja di Kilometer 134 Jalan Kuantan-Seremban, dekat Keratong, di Rompin awal pagi semalam.

Dalam kejadian kira-kira 5 pagi itu mengakibatkan mangsa, Muhammad Noor Idham Ramli, 31, maut di tempat kejadian akibat parah di kepala sementara isterinya Surawati Mohd, 33, meninggal dunia beberapa jam selepas mendapatkan rawatan di Hospital Muadzam Shah, di sini.

Ketua Jabatan Siasatan dan Penguatkuasaan Trafik Pahang, Superintendan Kamarulzaman Jusoh berkata, kemalangan itu turut mengakibatkan tiga anak pasangan yang dikenali Aryan Rizqy, 6, Areesh Razeen, 4, dan Arfan Rakeen, 2, menerima rawatan sebagai pesakit luar di Hospital Muadzam Shah.

Sementara itu, Syaidatul Fatihah menceritakan kemalangan maut yang menimpa kakaknya, Surawati Mohd.

Menurutnya, arwah sempat campak anak bongsu yang ada bersamanya di tempat duduk penumpang hadapan ke belakang sebelum disambut anak sulungnya bagi menyelamatkan anaknya.

Menurut Syaidatul Fatihah, kejadian berlaku ketika lima beranak itu dalam perjalanan dari rumah mereka di Pulau Duyong ke rumah ibu bapa Muhammad Noor di Felda Lui, Jempol, Negeri Sembilan.

“Kami (ahli keluarga) semua tidak tahu mereka bertolak awal sehari ke sana.

“Kakak memaklumkan mereka akan bertolak esok ke rumah mentuanya kerana anaknya tidak bersekolah malah keluarga abang ipar pun tak tahu lima beranak itu bertolak awal,” katanya ditemui di rumah keluarganya di Kampung Gong Merawang, Rhu Muda, Marang.

Menurutnya, ahli keluarga hanya mengetahui mengenai kemalangan itu selepas dihubungi Hospital Muadzam Shah, Pahang 7 pagi tadi. Justeru, ahli keluarganya segera ke hospital terbabit bagi melihat keadaan lima beranak itu.

“Kami dimaklumkan kakak dan suami meninggal dunia dan hospital minta kami datang ambil tiga anak saudara yang cedera. Menurut Aryan Rizqy, ketika kereta hilang kawalan dia masih sedar dan ibunya sempat campakkan Arfan ke tempat duduk belakang bagi menyelamatkan anak bongsunya itu.

“Aryan Rizqy sempat menyambut adiknya sebelum Perodua Myvi dinaiki berlanggar dengan lori,” katanya.

Katanya, jenazah abang iparnya dibawa ke Felda Lui untuk dikebumikan manakala jenazah kakaknya dibawa pulang ke Gong Merawang dan dikebumikan di Tanah Perkuburan Islam Seberang Marang selepas solat Isyak.

“Tiga anaknya turut dibawa pulang bersama kami kerana mereka lebih rapat dengan ahli keluarga di sini.

“Bagaimanapun, kami akan berbincang dengan ahli keluarga abang ipar mengenai penjagaan tiga anak arwah ini,” katanya.

Sumber: Harian metro


Sambut Birthday Tak Perlu Beli Belon Gas Mahal-Mahal Dah. Buat Cara Ni, Mudah Sangat!

Meraikan Birthday Party tentunya anak-anak paling seronok bahkan ibu bapa juga turut berasa teruja untuk memastikan majlis yang dirancang dapat disambut dalam suasana meriah dan istimewa.

Semahunya ingin menjadikan majlis yang bermakna itu dikenang hingga selama-lamanya. Maka tidak hairanlah, bukan sahaja pada pemilihan kek yang diberi tumpuan, malah dari sudut undangan tetamu, hadiah, menu, dekorasi dan sebagainya turut diambil perhatian secara detil.

Apa yang pasti, walau apa pun bentuk sambutan hari lahir tanpa adanya belon yang berwarna-warni, majlis hari lahir akan terlihat hambar. Malah jika ingin lebih hebat majlis tersebut, penggunaan belon yang terapung menghiasi ruang majlis akan mampu menyuntik  suasana dan mood majlis jauh berbeza. Namun untuk mengadakan belon gas tersebut bukanlah murah.

Oleh itu lakukan eksperimen yang dikongsi oleh Zoel Fikriddin dalam menghasilkan belon gas. Caranya cukup mudah dan kosnya jauh lebih murah!

[su_highlight background=”#fcfcf0″ color=”#e25d6e”]BALON GAS[/su_highlight]

Bahan-bahan:
Botol mineral
1 sendok Soda bikatbonat
3 sendok Cuka
Balon

Cara-caranya:
1. Masukkan cuka dan soda bikarbonat ke dalam botol.

2. Setelah berbuih letakkan balon dekat penutup botol, balon akan kembang sendiri.

Selamat mencuba!

Sumber : Zoel Fikriddin


“Doktor Cakap Uwais Mungkin Lumpuh, Pekak, Bisu, Buta & Tiada Kewarasan.” Perlu RM100 Sehari, Bapa Jual Biskut Tampung Rawatan Anak.

Berat mata memandang berat lagi bahu yang memikul, demi anak ibu bapa sanggup berkorban apa sahaja. Lebih-lebih lagi apabila anak dilanda musibah.

Demikian juga dengan Delvirahafiz Masnel, 37 yang terpaksa bertungkus lumus mencari wang bagi menampung rawatan anak, Del Uwais Alqarni Delvirahafiz, 10 bulan.

Uwais dikatakan mengihidap Meningitis atau radang otak sejak tahun lalu. Awalnya Uwais diserang demam panas pada 9 september tahun lalu dan dimasukkan ke Unit Rawatan Rapi (ICU) selama 3 hari selepas itu.

Menurut Delvirahafiz, selepas 22 hari mendapat rawatan, anaknya mula menunjukkan perkembangan positif.

“Sebelum ini Uwais terpaksa menggunakan alat bantuan pernafasan tetapi selepas menunjukkan perkembangan postif, jantung dan pernafasan makin baik, alat tersebut dicabut.

“Namun apabila dipindahkan ke wad biasa, badannya mula menegang sehingga tulang belakang membengkok, jari tangan tertutup rapat dan pergelangan tangan juga bengkok. Pihak hospital terpaksa memasukkan susu melalui tiub kerana Del Uwais tidak memberikan sebarang respond,”ujar Delvirahafiz sambil memberitahu sampel air tulang belakang anaknya di ambil sebanyak 3 kali bagi memastikan tiada kuman di bahagian saraf tunjang dan otaknya.

Dalam pada itu, Delvirahafiz terpaksa menjual biskut dengan jenama Cookies Kukimon di sekitar Shah Alam bagi menambahkan pendapatan hariannya.

“Kami sekeluarga juga sepakat untuk menapatkan rawatan alternatif memandangkan Del Uwais tidak memberikan sebarang respond. RM100 sehari diperlukan dan kos untuk tempoh sebulan RM3000 untuk digunakan bagi rawatan terapi saraf.

“Alhamdulillah dengan kuasa Allah SWT, otot mulut dan kerongkong anak mula bergerak dan kami mula berikan susu melalui mulut. Doktor cakap Del Uwais mungkin lumpuh, pekak, bisu, buta dan tidak waras. Namun kita harus berusaha selagi mampu kerana setiap penyakit ada penawar kecuali mati,” ujar Delvirahafiz lagi.

Berikut adalah perkongsian Delvirahafiz kronologi anaknya jatuh sakit sehingga ke hari ini.

9 Sept = Del Uwais Alqarni demam

11 Sept = masuk icu dengan pelbagai ubat

18 Sept = 2 doktor pakar panggil saya dan isteri ke biliknya dan katakan, DEL Uwais Alqarni tiada harapan hidup dan sedang menunggu maut. Dr benarkan kami bawa 6 anak yg lain ke icu jika mahu melihatnya buat kali yg terakhir.

19 Sept = Allah swt pencipta saya dan kita serta Del Uwais Alqarni, Alhamdulillah, telah berikan dia kekuatan dan jantung serta pernafasan nya semakin baik.

2 okt = Del Uwais Alqarni dicabut bantuan pernafasan dari mulut (22 hari di icu)

3 okt = Del Uwais Alqarni di masukkan ke wad biasa. Semasa di wad biasa, badannya mula menegang sehingga tulang belakang membengkok, jari tangan tertutup rapat, pergelangan tangan bengkok, dan dia masih belum respon bila di panggil dan belum boleh hisap susu. Susu dimasukkan melalui tiub dari hidung ke perut.

19 Okt = Del. Uwais Alqarni dibenarkan pulang setelah 3x di ambil air tulang belakang untuk pengesahan tiada kuman lagi di saraf tunjang dan otak. Masih belum. Respon dan belum boleh hisap susu.

26 okt – Del Uwais mula buat rawatan terapi saraf di Sri petaling. Kos rawatan sehari hampir RM 100 sehari (dibuat setiap hari), sebulan RM 3000.

29 okt – setelah nampak otot mulut dan kerongkong ada bergerak, kami mula berikan del Uwais Alqarni susu melalui mulut, Alhamdulillah hingga hari ini dah hampir sebulan del Uwais Alqarni minum susu melalui mulut.

Sehingga hari ini, usaha merangsang saraf sarafnya di terus setiap hari
sehingga pulih.

Kos rawatan sehari mencecah RM 100 sehari membuatkan saya terpaksa aktif dalam menjual apa apa barang. Dan sekarang saya menjual Cookies kukimon (home made) dari meja ke meja makan restoran sekitar Shah Alam. Mmg berat untuk merendahkan diri bergerak menjual barang dari meja ke meja, namun, bila melihat wajah Del Uwais Alqarni yg sakit, saya menjadi kuat untuk terus mencari dana untuknya dengan usaha jualan.

Doktor pakar mengatakan Del Uwais Alqarni mungkin lumpuh, pekak, bisu, buta dan tiada kewarasan. Namun, siapalah kita untuk menentukan masa depannya, sedangkan kita masih ada Allah. Semua penyakit InsyaAllah ada penawarnya kecuali maut dan ketuaan.
Setiap jualan sangat membantu cikgu dalam menampung kos rawatan dan pengurusan anak kami.

Buat masa ini, Uwais (Muhammad), Alhamdulillah sudah mula hisap susu badan ibu susuan. Tapi masih belum respon bila di panggil dan kejang otot kaki tangan dan pinggang. Mohon doa semua setiap lepas solat.

Uwais (Muhammad) setiap hari di bawa rawatan terapi saraf dan diberi susu oleh isteri perawat. Proses rawatan mengambil masa sehingga 5 jam setiap hari dengan kos rawatan RM 100 sehari.

جزاك الله خير الجزاء?

Sumber: Sinar Harian & Wangi Memikat


Begini Cara Elak Ruang Tamu Kotor Ketika Cuci Kipas? Sangat Mudah & Habuk Juga Tidak Melekat!

Pastinya ibu-ibu adalah orang yang paling sibuk mengemas.Daripada dapur sehingga ke ruang luar kediaman menjadi tumpuan. Segala habuk dan sawang takkan dibiarkan melekat pada perabot rumah.

Tapi jangan bab habuk dan sampah saja yang diberi perhatian, bab barang-barang dalam rumah juga penting.

Tentu ada yang menghadapi masalah terutama ketika menyapu habuk pada kipas. Habis habuk-habuk berterbangan, jika dibiarkan  melekat pula pada barangan lain.

Untuk memudahkan ibu-ibu mencuci kipas  dengan pantas dan mudah tanpa menyebabkan habuk-habuk berterbangan sehingga mengotorkan ruang di dalam rumah, bolehlah cuba tip ini.

Kipas yang dicuci tidak berhabuk kembali dalam tempoh 2 hingga 3 bulan. Selain mudah, ia juga menjimatkan kerana tidak perlu berbelanja lebih. Selamat mencuba

1. Masukkan sarung bantal pada bilah kipas. Kemudian, tarik sarung bantal ke bahagian atas dan bawah bilah kipas.

2. Tarik semula kain tersebut dan habuk serta kotoran yang ada akan turut dibersihkan juga.

3. Basuh bilah kipas dan bersihkan kipas anda terlebih dahulu.

4. Kemudian tuangkan sedikit pelembut kain ke dalam bekas tanpa campur air.

5. Celupkan span atau kain ke dalam cecair pelembut tadi dan sapukan pada permukaan bilah dan jaring kipas.

6. Biarkan selama 5 minit. Kemudian bilas dan keringkan kipas tersebut. Lepas tu baru pasangkan kipas itu kembali.


“Ambil, Jaga & Sayang Dia.” Kakak Sulung Dedah Detik Perkenalan Arif & Bella Dally, Kata Netizen Itu Namanya Jodoh Yang Ikhlas.

Jodoh itu rahsia Allah. Kegagalan perkahwinan lalu nyata tidak meninggalkan bekas di hati wanita yang cukup lemah lembut ini.

Bella atau nama sebenarnya Nabilah Ali Dally, 28  sebelum ini pernah berkahwin dengan aktor kacak Nazim Othman.  Namun rumah tangga mereka menemui noktah apabila bercerai pada Mei tahun lalu.

12 Januari lalu, Bella membuat kejutan buat peminatnya apabila memuat naik gambar pertunangan. Dia sebelum ini tidak pernah berkongsi kisah cintanya. Malah Bella tidak pernah memuat naik foto tunangnya, Arif di instagram!

Arif  atau nama sebenarnya Arif Izuddin Mohd Radzali, merupakan seorang ahli perniagaan berusia 34 tahun dan pertama kali bertemu dengan Bella pada Ogos tahun lalu.

Lima bulan mengenali antara satu sama lain, pasangan ini mengambil keputusan untuk menoktahkan hubungan dengan ikatan pernikahan. Dalam majlis pernikahan ahad lalu, Bella menerima mas kahwin sebanyak RM1000 beserta tujuh dulang hantaran.

Rupa-rupanya ada kisah disebalik perkenalan merpati sejoli ini. Semasa majlis resepsi, Noorsyahida Mohd Radzali yang merupakan kakak sulung Arif dalam ucapannya mendedahkan detik perkenalan adiknya bersama Bella Dally.

Menurutnya, Arif beberapa kali meminta pertolongan untuk berkenalan dengan artis di bawah pengurusannya. Namun, permintaan itu tidak dilayan sehinggalah Arif menunjukkan minat kepada Bella.

“Arif banyak kali minta saya kenalkan dia dengan artis. Tapi saya tak pernah layan. Saya cakap Kak long bukan penjual artis, kak long penjaga artis.

“Sehingga suatu hari, Arif mesej dan minta tolong. Dia kata perlu sangat nak kenal dengan artis ni. Saya tanyakan siapa dan Arif hantar gambar.

“Rupa-rupanya Bella dan saya cakap ini bukan main-main. Tapi Arif kata dia serius dan saya menyuruh dia mencari dan berusaha sendiri.

“Selepas itu dia diam, saya ingatkan dia dah putus asa dan tak layan dah artis ni. Sekali dia hantar gambar ‘dating’ di Sabah.  Katanya, nampak tak orang serius sampai dating kat Sabah.

“Saya pun cakap bagus kerana pilih Bella. Bella yang saya kenal baik hati, hormat orang tua. Saya pesan pada Arif kalau betul serius, ambil dia, jaga dia dan sayang dia,”kongsi kakak ipar Bella dalam majlis persandingan baru-baru ini.

Rata-rata pengikut Bella mendoakan yang terbaik untuk perkahwinannya kali ini.


Suami Itu Ladang Pahala Buat Isteri, Begitu Juga Sebaliknya. Hayatinya!

Sabar itu bukan mudah dilakukan, tapi ganjarannya berlipat ganda. Bahkan Allah sering menyebut orang yang sabar akan dijanjikan syurga bagi mereka.

Hakikatnya bila dikaitkan tentang sabar dalam rumahtangga, nyata dalam seharian banyak perkara berlaku yang memerlukan kedua-duanya perlu bersabar dan saling bertolak ansur. Ini sekali gus andai bijak ditangani,  menjadikan cabaran atau dugaan tersebut sebagai peluang untuk mendapatkan pahala.

Begitu juga melalui perkongsian Khairul Hakimin Muhammad, ada menyenaraikan cara bagaimana menjadikan isteri itu ladang pahala kepada suami.

Ikuti perkongsiannya.

Dari awal berkahwin emak saya duk tekankan yang isteri kita ini akan jadi padang pahala.

1. Jika dia malas, bantu dia. Bukan hina dia.

2. Jika dia degil, didik dia, bukan pukul dia.

3. Jika dia sakit, rawat dan bawa dia ke hospital bukan biarkan dia.

4. Jika dia ada teringinkan sesuatu, penuhi permintaan dia walau sedikit kesusahan berlaku.

5. Jika dia suka meminta-minta, waktu tak mampu, cakap sahaja terus. Jika mampu dapatkan sahaja.

6. Jika dia rajin, puji dan santuni dia.

7. Jika dia sering penat kerja, fahami dia

8. Jika dia selalu di rumah menjaga anak-anak, bawalah dia keluar sekali sekala.

9. Jika dia mudah sensitif, peluk dia, sentuh dia dan sayangi dia.

10. Jika dia sering kelam kabut, tenangkan dengan lekas-lekas bantu dia.

Kawan-kawan,

Hidup suami isteri ini bukan perlumbaan siapa nak masuk syurga dahulu. Kita semua nak. Yang pentingnya ialah saling tolak ansur, saling menghormati, saling menyayangi.

Seorang suami akan dihormati isteri sekiranya dia didik, dia asuh, dia hormat juga apa sahaja yang ada pada isterinya.

Sama juga di bahagian suami, isteri juga wajar lakukan perkara sama. Hormat, tolak ansur dan sentiasa menyayangi.

Nak murah rezeki, nak hidup tenang, nak sentiasa aman dan kaya jiwa, maka kena sama-sama berusaha.

Begitulah.

Sumber : Khairul Hakimin Muhammad


‘Telur Dah Jadi Bubur.’ Lebih 100 Biji Telur Pecah Gara-gara Anak Kecil Ini

‘Telur Dah Jadi Bubur.’  Itu sahaja yang mampu dikatakan oleh seorang ibu apabila melihat anaknya bermain dengan telur mentah yang sudah pecah.

Baru-baru ini tular video di aplikasi Tiktok yang menunjukkan seorang kanak-kanak gembira bermain dengan telur yang telah dipecahkannya. Difahamkan lebih 100 biji telur telah dipecahkan gara-gara bermain bersama abang dan kakaknya.

Mungkin ramai yang pelik, kenapa terlalu banyak telur yang disimpan oleh keluarga ini. Sebenarnya telur-telur itu adalah untuk digunakan dalam perniagaan murtabak yang diusahakan oleh keluarga ini.

Bagaimanapun, ibu kepada kanak-kanak perempuan tersebut menzahirkan rasa redha dengan tindakan anaknya itu menerusi kapsyen  ‘anak oh anak, sabar sahajalah, telur sudah menjadi bubur’.

Artikel Berkaitan

Sejurus video itu telah tular, majoriti besar orang ramai meninggalkan pelbagai reaksi termasuklah memahami perasaan sang ibu tersebut apatah lagi telur sangat sukar untuk diperolehi sekarang kerana dipercayai kekurangan stok.

“Ya Allah anak, bukan mudah hendak dapat telur sekarang, menangislah emak awak adik, sabarlah kakak, budak cerdik memang banyak telatahnya,” komen seorang pengguna TikTok.

“Allahuakhbar, kena sabar yang paling tinggi buat ibu bapa dia, telur dekat sini susah dapat tetapi awak boleh mandi telur ye? Tinggal masuk dalam kuali sahaja ni, comel sungguhlah telatah budak-budak,” komen pengguna TikTok yang lainnya.

“Telur ibarat perkara penting dah sekarang adik, awak boleh sampai seratus lebih biji telur awak pecahkan dan buat mandi, bertuah sungguh la budak kecik ini,” usik pengguna TikTok itu.

Sementara itu, terdapat juga orang ramai yang lebih memikirkan bagaimana cara hendak membersihkan telur-telur yang telah dipecahkan itu kerana pastinya akan meninggalkan bau yang hanyir dan kurang enak.

“Kalau aku menangis bukan sebab susah dapat atau harga telur tetapi sebab kena bersihkan, itu yang tidak sanggup dengan bau hanyir lagi, nasib bukan anak aku, anak duhai anak,” tulis pengguna TikTok itu.

“Telur memang susah hendak dibersihkan, sudah bersih pun akan ada lagi bau hanyir dia. Memang boleh menangis masa hendak bersihkan ini,” kongsi pengguna yang lainnya.

Mesti Baca :

Tip / Petua


DIY Jadikan Kipas Dingin Seperti Aircond! Mudah Aje Nak Buat, Barulah Tak Panas

Sejak akhir-akhir ini cuaca panas melampau itu menyaksikan banyak aktiviti dihadkan supaya tidak menganggu kesihatan manusia. Malah aktiviti luar kanak-kanak sekolah dikurangkan untuk mengelak sebarang kemungkinan yang boleh menjejaskan nyawa.

Bahang kepanasan melampau ini turut dirasai apabila berada dalam rumah. Sehingga ada yang memasang aircond sepanjang hari. Namun, apa kata cuba cara DIY jadikan kipas dingin dengan meletakan ais dalam botol. Selain menjimatkan elektrik, boleh cuba cara ini ketika pulang ke kampung.

Praktikal untuk dicuba!

Kredit, FB Persatuan Muafakat Johor via Depakata


“Dah Dua Tahun Tak Jumpa.” Tonton Majlis Graduasi Anak Di Australia Secara Maya, Rosyam Nor Lahir Rasa Syukur!

Dua tahun tidak bertemu dengan anaknya dan terbaru, dia dan keluarga hanya mengikuti majlis graduasi si anak secara maya di rumah.

Walau bagaimanapun, Pelakon dan penerbit, Datuk Rosyam Nor memanjatkan kesyukuran apabila anak perempuannya Nurlisa Mohamed Nor berjaya menamatkan pengajian di Universiti Curtin, Perth Australia.

“Alhamdulillah, papa mama dan seluruh ahli keluarga mengucapkan tahniah di atas penerimaan ijazah setelah 4 tahun berada di #curtinuniversity Perth Australia.

“Walaupun tak dapat bersama, hanya menonton di alam maya tapi gembira dapat menyaksikan sebentar tadi.

“Dah dua tahun tak jumpa. Miss you and love you @_nurlisa,” tulis usahawan terkenal ini di ruangan kapsyennya.

Dalam majlis graduasi tersebut, Nurlisa yang menamatkan pengajian dalam bidang pengurusan dan pemasaran tampil cantik mengenakan baju kurung songket berona kelabu cair.


Hilangkan Kesan Hangus Pada Seterika, Ini Cara Paling Pantas Anda Kena Cuba!

Kesan hangus pada bahagian belakang seterika buat pandangan jadi kurang menyenangkan. Adakalanya kesan hangus ini turut memberi kesan kepada baju yang digosok terutama pada baju putih.

Jangan bimbang atau jangan sekali-kali terus membeli seterika baru hanya disebabkan ini. Ada baiknya anda mencuba tiga petua mudah ini bagi menyelamatkan seterika anda.

Hilangkannya dengan mudah, ikut langkah ini. Memang berkesan.

Cara 1
Losyen

Caranya:
1. Letak losyen tangan di atas tapak seterika.

2. Sapu rata.

3. Panaskan seterika pada suhu panas dan gosokkan pada permukaan tempat seterika.

4. Kesan hitam hilang dengan pantas.

Cara 2
Garam halus
2 helai kertas surat khabar

Caranya:
1. Bentangkan surat khabar dan letakkan garam di atasnya.

2. Panaskan seterika pada suhu yang agak panas.

3. Gosok seterika pada garam berulang kali hingga kesan hitam hilang.

4. Hasilnya bukan saja hilang tapi berkilat macam baru.

Cara 3
Daun pisang

Caranya:
1. Ambil sehelai daun pisang muda.

2. Panaskan seterika dan gosok di atas daun pisang.

3. Gosok hingga kesan hitam tanggal.

Selamat mencuba!


Doktor Ni Kongsi 6 Cara Elak Mulut Berbau Di Bulan Ramadhan.

Masalah mulut berbau perkara biasa yang berlaku pada bulan Ramadhan. Walaupun dudah memberus gigi, namun tetap juga berlaku

Jom baca perkongsian tip dari Doktor ini bagi mengatasi masalah tersebut.

6 CARA ELAK MULUT BERBAU DI BULAN RAMADAN

1. Minum air secukupnya
Antara salah satu sebab mulut berbau adalah kerana kekeringan pada mukosa dalam mulut akibat kekurangan air semasa berpuasa. Maka semasa sahur hendaklah minum air kosong secukupnya, agar badan sentiasa terhidrat dan mulut tidak kering.

2. Elakkan minum kopi atau teh di waktu sahur
Kopi dan teh adalah sejenis diuretik, iaitu bahan yang menggalakkan penghasilan air kencing. Jika kita minum teh dan kopi, makan kita akan hilang banyak air melalui air kencing. Ia boleh menyebabkan dehidrasi, dan secara tidak langsung menyumbang kepada mulut berbau.

3. Kurangkan Bercakap
Kurangkan makan bawang dan membawang. Bawang putih dan merah adalah antara makanan yang boleh buat nafas berbau. Manakala, terlalu banyak bercakap(membawang) pula boleh menyebabkan kelembapan mulut mudah tersejat, lalu menyebabkan mulut menjadi kering dan berbau.

4. Makan karbohidrat secukupnya
Ada sesetengah orang cuba untuk mengurangkan berat badan secara intensif semasa bulan Ramadan. Mereka berpuasa dan tidak mengambil karbohidrat dan gula, dan ini memaksa tubuh mendapatkan tenaga secara ketosis. Keadaan ini menghasilkan ketones yang menyebabkan nafas berbau. Jadi, makanlah juga karbohidrat sikit ya!.

5. Gosok gigi dan bersihkan lidah
Antara penyumbang mulut berbau adalah kehadiran bakteria dalam mulut. Oleh itu, jangan lupa gosok gigi sebelum tidur dan selepas sahur. Gunakan juga floss untuk bersihkan sisa makanan di celahan gigi dan bersihkan lidah dengan memberusnya. Boleh juga guna larutan pembersih mulut.

6. Pastikan tiada masalah mulut dan hidung
Jika semua cara di atas telah diikhtiar tetapi mulut masih berbau, anda hendaklah berjumpa dengan doktor. Masalah pada hidung, sinus, gigi, gusi atau tonsil juga boleh menyebabkan mulut berbau. Biar doktor periksa ya!

Berpesan-pesanlah pada kebaikan, dan selamat menjalankan ibadah puasa!

Dr. Kamarul Ariffin Nor Sadan
Medtweetmy (Medical Tweet Malaysia)

Jemput follow jika ingin dapatkan informasi kesihatan yang sahih!


AC Mizal Artis Pertama Buka Stesen TV, Pernah DiPerlekeh Mujur Datin Emylia Beri Sokongan Kuat.

Siapa yang tak kenal dengan pengacara, pelakon, penyanyi dan usahawan, Datuk AC Mizal yang mempunyai cita-cita yang tinggi dalam hidupnya.

Siapa sangka dulu hanya biasa-biasa aje dalam dunia hiburan tanah air, kini Datuk AC Mizal melangkah setapak lagi dalam dunia hiburan dengan membuka stesen televisyen dengan rangkaian media dan hiburan terbaharu di bawah jenama SUKE TV.

Namun setiap kali membuat kelainan pastinya ada cabaran yang menunggu! Tidak kecuali menghadapinya. Malah AC mengakui menerima sindiran dan diperlekehkan oleh banyak pihak termasuk rakan-rakan.

“Memang keadaan itu berlakv. Marah itu ada, tapi itu menjadikan saya lebih bersemangat sebenarnya. Sebelum saya mula SUKE TV ini, ketika itu, ia merupakan percubaan kali terakhir saya. Saya dah nak pulangkan lesen dah.

“Lesen itu sudah ada sebelum saya mula lagi dan kena bayar setiap tahun kepada Suruhanjaya Komunikasi dan Multimedia Malaysia (MCMC).

DI SEBALIK KEJAYAAN SUAMI , ADA ISTERI DIBELAKANG.

Biarpun dikritik oleh orang disekeliling dengan impian yang masuk akal itu, Kata AC, dia bersyukur kerana isterinya, Datin Emylia Rosnaida sentiasa meletakkan kepercayaan kepada dirinya.

“Kami berdua ini nasib baiknya memang selalu berfikiran positif. Kita tetap nak buat. Nampaknya Tuhan tetap nak bagi rezeki menerusi SUKE TV ini sebab banyak dah bisnes lain yang dijalankan sebelum ini,Allah tetap bukakan jalan yang ini.

“Memang kami tawakal saja pada Allah dan akhirnya di hujung-hujung perasaan dah nak putus asa itu, Dia realisasikan hasrat kami ini. Saya pun pasang niat nak bantu orang, nak beri peluang pekerjaan kepada ramai orang.

“Mungkin kerana itulah, Dia kurniakan peluang ini kepada saya dan isteri. Bayangkan, kamilah artis pertama yang membuka stesen televisyen dalam negara ini, siapa sangka?”katanya.

APA ITU SUKE TV

SUKE SHOP merupakan saluran membeli belah secara dalam talian di bawah jenama SUKE TV yang dimiliki oleh pengacara dan pelakon Dato’ AC Mizal.

Mula bersiaran sejak April lalu, SUKE TV bukan sekadar menjanjikan program hiburan menarik, malah ia juga menjadi platform buat usahawan tempatan memasarkan pelbagai jenis produk mereka menerusi SUKE SHOP.

Menerusi hantaran di Instagram miliknya memaparkan promosi dengan menjadi salah seorang pembeli bertuah memenangi kereta mewah jenama Ferrari atau wang tunai RM1 juta dengan setiap pembelian bernilai RM100 menerusi peraduan Suke Menang di SUKE SHOP.

Selain hadiah lumayan itu, SUKE SHOP juga menawarkan baucar bernilai RM10 juta untuk mereka yang mendaftar sebagai ahli baharu di laman suk3shop.com.


Terpancar Sifat Keibuan, Video Talita Anak Shuib Bersama Wan Sharmila Jadi Tumpuan Netizen

Pernah terpalit namanya yang merupakan individu yang memeluk Talita di dalam rakaman video sebelum ini, akhirnya Pelakon Wan Sharmila berjumpa dengan satu-satunya anak perempuan Shuib.

Melalui posting video di akaun Instagram Siti Sarah Raisuddin, Dzahira Talita Zahra atau lebih mesra dalam keluarganya dipanggil dekta kelihatan ceria dan Talita diihat mesra bersama Wan Sharmila di sebuah pusat membeli belah.

Seharian dengan aunty @lala.wansharmila 😍 Thank you for today! Dekta happy sangat! Jumpa lagi ❤

Rakaman video itu menjadi tumpuan ramai sehingga mendapat lebih 90,000 tanda suka dan lebih 1,000 komen dari pengikut yang memberi respon baik buat mereka.

Terdahulu, nama Wan Sharmila turut disebut netizen yang berteka teki susuk misteri yang ditutupi muka dalam video yang dimuat naik baru-baru ini tetapi telah dinafikan oleh tuan badan.


Nak Rahim Dan Faraj Sihat Serta Bebas Penyakit, Ibu-Ibu Wajib Praktis 4 Kaedah Ini

Rahim dan faraj dua anggota tubuh wanita yang cukup penting dan perlu dijaga rapi kerana keduanya berkait dengan peranakan.

Antara cara yang boleh diamalkan wanita dalam memastikan bahagian ini sihat dan bebas penyakit adalah dengan melakukan penjagaan luaran. Berikut adalah beberapa amalan yang boleh anda lakukan.

Mandi serum

Mandi serum atau mandi herba ini biasa dilakukan oleh ibu lepas bersalin. Tapi sebenarnya ia boleh saja dipraktikkan oleh wanita yang bukan dalam pantang. Daun-daun berikut  akan dikutip dan direbus untuk dibuat mandian.

– Daun pandan

– Daun limau purut

– Daun serai wangi

– Daun mengkudu

– Daun kunyit

– Halia

Selain bertujuan untuk membuang angin, khasiat dari rebusan daun tersebut mampu melancarkan perjalanan darah serta memberi kesan pada kulit. Mandi serum paling mudah boleh dilakukan adalah dari bahan dapur anda sendiri iaitu halia, halba, kunyit dan pandan. Nak tahu best atau tidak cuba dan rasakannya sendiri.

Bertangas

Tidak ramai yang amalkan bertangas. Mungkin merasakan aktiviti ini agak leceh. Sebenarnya senang sahaja, wapkan saja faraj anda dengan wap dari bahan tangas selama 20-30 minit.

Terdapat dua jenis iaitu tangas kering dan tangas basah. Tangas basah sesuai bagi yang mengalami masalah faraj kering dan sesuai juga bagi wanita yang pra menopaus. Caranya adalah dengan merebus herba tangas dan wap rebusan dihalakan pada faraj.

Tangas kering pula memerlukan batu tungku. Herba tangas yang dihancurkan diletakkan di atas batu tungku yang telah dipanaskan lalu wap dari batu tungku itu perlu dihalakan pada faraj.

Ini adalah amalan orang dulu-dulu untuk mendapatkan keadaan faraj sihat. Segala toksin akan keluar dari faraj melalui peluh yang keluar ketika proses bertangas.

Bahan paling mudah untuk tangas basah adalah sirih dan manjakani. Tangas kering pula manjakani, kunyit, halia, halba, perahan limau.

Rendaman faraj

Maksudnya faraj perlu direndam dalam air rebusan herba mengandungi garam bukit, sirih, manjakani. Biarkan air menjadi suam sebelum berendam. Rendaman faraj dan tangas ini sesuai bagi wanita yang ingin bebas dari masalah keputihan serta boleh merawat masalah buasir.

Meruang

Umpama longkang yang tidak dibersihkan, ia akan tersumbat. Begitu jugalah keadaan dalam lubang faraj kita yang tidak pernah meruang. Sisa air mani dan sisa haid atau keputihan akan menempel di dinding faraj.

Lama-kelamaan akan timbul lendir yang berbau dan menyebabkan kegatalan. Meruang adalah cara membersihkan lubang faraj menggunakan jari telunjuk yang bersih dan berkuku tumpul.

Sumber: Persatuan Muafakat Johor


6 Perkara Ibu Ayah Wajib Tahu Bila Bawa Anak Beraya Rumah Saudara,  Ahli Terapi Kanak-Kanak Ini Kongsikan Tipnya, Take Note Ya!

Membawa anak berkunjung ke rumah saudara pada musim perayaan ini pastinya menjadi kewajipan. Boleh dikatakan seharian kita akan berada di jalanan untuk proses berkunjung ini.

Sesuatu yang perlu kita fikirkan adalah soal anak-anak kita yang masih kecil. Menjaga mood mereka antara yang kita wajib ambil tahu bagi memastikan kunjungan raya kita lebih lancar. Malah lebih gembira sepanjang kunjungan.

Tapi bukan hanya mood, ada 6 perkara lagi yang ibu ayah wajib tahu. Baca perkongsian ahli terapi kanak-kanak, Liyana Raya yang cukup bermanfaat untuk kita semua.

Beritahu anak unttk ‘expect the expected’ ketika aktiviti menziarahi saudara mara dan rakan taulan di hari lebaran.

Sebelum memulakan langkah untuk berkunjung ke rumah sanak saudara dan rakan taulan di hari lebaran, seeloknya kita bercerita tentang apakah tingkah laku yang ‘expect’ anak-anak untuk buat apabila di rumah orang.

Tingkah laku yang kita ‘expect’ ini sepatutnya diceritakan dalam bentuk yang positif dan kalau boleh elakkan menggunakan perkataan ‘jangan’ terlalu banyak.

Sekadar gambar hiasan.

2. Dah salam,duduk dengan mak ayah jika mak ayah duduk. Jika anak masih kecil dan didapati anak hendak bergerak,mulakan langkah segera dengan membawa anak keluar seketika dan ibu ayah bergilirlah menjaga anak. Kita risau ada kemungkinan anak akan mengganggu peralatan di dalam rumah orang yg akhirnya boleh merencatkan suasana perayaan itu sendiri.

3. Pesan kepada anak, kalau nak apa-apa….. beritahu. Hatta nak pinjam mainan anak tuan rumah sekalipun. Di sini ibu ayah memainkan peranan yang sangat besar. Mulakan langkah dengan meminta izin kepada anak si tuan rumah.

Jika anak tuan rumah tak nak bagi, beritahu anak kita supaya tengok dulu mcm mana anak tuan rumah main mainan tersebut. Puji anak tuan rumah tentang cara dia main. Puji dan terus puji. Anak tuan rumah ni pun… makin dipuji makin suka dia nak berkongsi. Minta untuk dikongsikan bersama sambil ajar anak kita main sama mcm anak tuan rumah main.

4. Memang perlu ya kita layankan anak kita ketika di rumah orang walaupun pada hari lebaran kerana nanti anak akan kempunan nak minta perhatian ibu dan ayahnya.. maka ada saja tingkah laku ‘unexpected’ yang akan dijalankan oleh mereka sendiri. Paling risau, tingkah laku ‘unexpected’ ini adalah merosakkan barang2 tuan rumah.

5. Jika anak masih kecil,sediakanlah permainan sendiri yang boleh ‘occupied’ kan anak. Bagi anak yg sudah besar,boleh berikan mereka tugasan ringkas seperti mengangkat dulang dari dapur atau ke dapur,menolong mengemas sedikit bagi membantu mereka mengisi masa mereka juga.

6. Beritahu anak supaya tidak meminta duit raya atau pertikaikan duit raya yang diberi oleh tuan rumah di hadapan tuannya sendiri. Sentiasa ingatkan yang duit raya hanyalah satu pemberian. Ada orang bagi banyak,ada orang bagi sikit.

Ucap terima kasih dan salam lalu simpankan saja sampulnya dalam beg. Nanti dah sampai rumah baru buka. Ibu ayah berperanan penting utk beritahu nanti balik rumah kita tengok ‘surprise’ duit raya ya….. dan balik rumah,buatlah intonasi ‘surprise’ duit raya mcm cerita ‘surprise egg’ dalam youtube tu…….

Semoga lebaran kali ini menjadi contoh terbaik untuk anda berikan kepada anak-anak untuk membentuk tingkah laku positif ketika di rumah orang.


Begini Cara Nak Buat Minuman Detoks Guna Teh Herba. Barulah Boleh Hilangkan Toksin Dan Keletihan Badan

PETUA DETOKS TOKSIN HILANGKAN LETIH BADAN

Teh herba detoks ni kak Fyza buat sempena meraikan jerawat batu besar bertenggek kat dagu. Dah, asyik travel je. Masuk kelas sampai otak jadi jem stress. Kikiki. ?

Pastu air masak tak cukup. Jogging pon dah jarang. Asal letih je cari kopi. Malam-malam jadi burung hantu tido lewat-lewat.

Badan tak cukup rehat, kita jadi stress. Hormon terus jadi tak seimbang. Kulit jadi kusam. Jadi,tak hairan kenapa kulit muka pon keluarkan jerawat secara tiba-tiba kan.

Semalam, kak Fyza cuti pastu terus rajin kan diri buat teh herba lemon ni untuk tendang keluar semua toksin lama terkumpul. Kali ni kak fyza rebus semua bahan. Sebab nak hirup panas-panas sambil pejam mata menikmati aroma teh herba lemon bersulam madu ni.

Bahan-bahan mudah:

Teh herba cina – 2 sudu (beli kat kedai cina jual herba aka sinseh)

Lemon sebiji dihiris bulat-bulat

Halia 2 inchi dihiris nipis

Rose bud secukup rasa (agak-agak je, beli kat kedai cina jual herba aka sinseh)

Madu 2 sudu besar

Cara buat:

Semuadah alif ba ta

Didihkan air panas dalam periuk kecil.
Letakkan teh herba 2 sudu.
Agak-agak air dah jadi kuning-kuning sebab teh herba tu, masukkan halia diikuti lemon, rose bud. Biarkan kejap supaya semua khasiat bahan tadi turun ke dalam air.

Bila nampak semua bahan dah sebati, warna dah makin pekat, tutup api. Untuk lipat kali gandakan zat, kak fyza gantikan madu berbanding gula sebagai pemanis

Sekali hirup, nak lagi. Masam-masam lemon, manis madu. Aroma herba teh dan lemon menusuk hidung, berpeluh- peluh dahi setiap hirupan. Peluh tu yang kita nak sebab bantu
percepatkan lagi toksin jahat keluar. Badan terasa hangat sekejap. Wallaaah.

Kak fyza minum waktu malam sebelum tido. Sebab malam kita kena rehat untuk badan restore balik sel-sel yang terjejas dengan macam-macam aktiviti kita yang memenatkan, makanan dan minuman yang kurang berzat.

Amalkan selalu, badan akan lebih sihat. Toksin kurang, badan terasa ringan. Jerawat pon takut-takut nak muncul diri. Lebihan air ni kak fyza simpan peti sejuk. Esok pagi ke balik kerja keje boleh minum sejuk-sejuk atau boleh je nak panaskan sekejap. Sejuk pon best, segar hilang terus letih badan.


Begini Cara Nak Aktifkan Data Internet Percuma Sempena Pakej Rangsangan Ekonomi Prihatin Rakyat.

Melalui Pakej Rangsangan Ekonomi Prihatin Rakyat, Perdana Menteri, Tan Sri Muhyiddin Yassin telah membentangkan pelbagai manfaat kepada sektor perniagaan dan rakyat dalam tempoh perlaksanaan Perintah Kawalan Pergerakaan (PKP). Salah satunya internet percuma kepada semua pelanggan perkhidmatan telekomunikasi. Ia bermula hari ni iaitu 1 April 2020 selama tempoh pelaksanaan PKP.

Menerusi FB Shahida Daud, berkongsi cara langkah demi langkah oleh Ahmad Zulhuzni Aziz  untuk mengaktifkan data yang diberi secara percuma untuk talian komunikasi. Bagaimana pun cara ini hanya sesuai untuk pengguna telefon mudah alih jenama Samsung.

Ikuti perkongsian ini.

PENGGUNA SAMSUNG

Perkongsian untuk yang belum tahu cara-cara untuk aktifkan data free #StayAtHome

Step 1 – Pergi setting tekan Connection
Step 2 – Mobile Networks
Step 3 – Network operator
Step 4 – Select manually
Step 5 – Sila pilih ikut rangkaian masing²

Setiap handphone settingnya lain² kan. Yang ini saya guna handphone Samsung.

RUJUK GAMBAR -PENGGUNA HANDPHONE SAMSUNG AJE.

*Sebenarnya start 1 April nanti, tapi ramai yang sudah dapat akses DATA FREE sebelum 1 April. Cuba try, mana tahu dah dapat free internet.

Enjoy Your Internet

Kredit : Ahmad Zulhuzni Aziz


Akan Tiba Waktu Salah Seorang Dijemput Sang Pencipta, Ambilah Gambar Sebelum Terlambat.

Keluarga itu adalah sebuah tempat untuk kita membina sebuah rumahtangga yang bahagia bersama pasangan tercinta dan anak-anak tersayang.

Sepanjang tempoh hidup bersama dan membesarkan anak-anak sudah tentu meninggalkan kenangan manis. Tanpa kita sedar, dulu anak-anak kecil kini telah dewasa. Kita pula semakin meningkat usia, rambutpun mula beruban memutih.

Momen-momen indah bersama pasangan dan anak-anak adalah kenangan paling berharga.

Menerusi FB, Mohd Yazid Ismail, beliau berpendapat bahawa setiap pasangan perlu merakam dan mengambil gambar ahli keluarga untuk dijadikan kenangan walaupun secara candid.

Ikuti perkongsiannya.

Hampir setiap masa handphone ada bersama dengan kita. Cuba lah sekali sekala guna handphone tu untuk gembirakan pasangan dengan buat benda yang mudah je. Ambil gambar.

Secara candid tanpa “cheeeess”.

Secara spontan. Gambar pasangan dan gambar anak-anak. Intan permata, jantung hati kita, manusia yang banyak berkorban untuk kita.

Ambil gambar mereka banyak-banyak.
Bila dia tengah borak dengan anak.
Masa dia sedang masak.
Ketika memujuk anak menangis.
Waktu mengajar mengaji.
Ketika anak panjat mamanya.

Satu hari nanti kita akan tersedar bahawa masa berlalu cepat. Anak-anak makin membesar tanpa tunggu kita. Tiba-tiba dah sampai masa untuk hantar anak masuk universiti.

Kita dan pasangan makin berumur. Akan tiba waktu salah seorang pergi dulu. Masa tu barulah kita tercari-cari gambar memori lama dalam dalam SD card.

Ambillah gambar untuk tunjuk kasih sayang kita kepada mereka, ia sedikit sebanyak boleh menggantikan “i love you” yang kita lupa ucapkan. Isteri akan gambira bila dia dapat tahu dalam hp suami ada banyak gambarnya dan anak-anak secara candid.

Ambillah gambar untuk tunjuk betapa kelam kabutnya dulu hidup kita.

Ambillah gambar untuk tunjuk kita tak kisah bagaimana pun penampilannya, kita tetap admire dia, cinta kita tanpa syarat.

Ambillah gambar sebelum terlambat.

Gambar isteri dan anak sulung yang diambil dengan camera hp Nokia lebih 10 tahun lepas, sentiasa saya ulang tengok banyak kali. Setiap kali tenung gambar, zoom in dan zoom out, ia akan menguatkan kasih sayang kami. Betapa dulu kami hidup dalam serba kekurangan. Betapa dia sanggup berkorban untuk saya.

Gambar yang diambil secara bersedia biasanya hanya akan tunjuk moment indah dan gembira sahaja. Hanya secara candid memberi gambaran keadaan sebenar.

Nilai sebuah kenangan indah itu terlalu berharga. Hargailah detik-detik manis bersama ahli keluarga tersayang sementara masih ada.


Wanita Juga Perlu ‘Beg Kecemasan’ Dalam Perkahwinan- Dr Ni Bagi Pesan Sila Take Note!

Hidup tak selalunya indah, langit tak selalu cerah. Kata-kata ini membawa maksud yang tersurat dalam kehidupan kita semua. Begitulah lumrahnya, ada masa kita bahagia ada masa kita diuji derita.

Sementelah buat wanita bergelar isteri, usah terlalu bergantung harap pada suami sepenuhnya. Kita tidak tahu apa terjadi di masa hadapan.

Mana tahu ditakdirkan berlaku perpisahan atau kematian pada pasangan, pada siapa lagi kita iharapkan. Sebabnya sebelum ini semuanya diserahkan pada suami menanggung.

Justeru itu, Dr Azizul Azli acapkali memberi peringatan di akaun facebooknya, bahawa wanita perlu persiapkan diri dengan ‘beg kecemasan’ untuk berdepan dengan kebarangkalian sebelum datangnya ‘bencana’ dalam alam rumah tangga.

WANITA JUGA PERLU ‘BEG KECEMASAN’
1. Hidup ini tiada kepastian yang unggul, tak semua yang kita rancang baik akan berakhir dengan baik. Ada juga dirancang dengan baik, tetap dapat keputusan tak baik. Apatah lagi hidup tanpa perancangan.

2. Banyak kali saya dah tulis, wanita perlu ada pendidikan dan harta. Belajar baik baik, himpun harta untuk diri sendiri.

3. Mula kerja belajar bawa kereta agar mandiri, tidak harapkan bantuan sesiapa dan boleh berdikari.

4. Pasang impian ada rumah sendiri, kediaman kita beli sebelum jumpa ‘Abang Napi ‘ bukan harta sepencarian nanti. Ia milik sendiri.

5. Jika belum mampu beli rumah, belajar buat simpanan dalam ASB, penuhkan ASB hingga RM250,000 biar maksimum.

6. Jika tak minat simpan duit, belajar kumpul dinnar emas atau gold bar emas. Simpan baik baik untuk nilai masa depan nanti.

7. Bincang baik baik dengan suami, jumlah anak yang nak ada. Jangan ingat jadi wanita ini kerja beranak tiap tahun seoarang anak seperti yang dia nak!

8. Elakkan buat hutang untuk orang lain waima suami sendiri.
Jika hutang ada nilai baik dan perlindungan takaful silakan, jika tidak baik lupakan.

9. Yakin pada Tuhan yang Maha Esa sahaja 100%, jangan letak kepercayaan pada manusia sampai 100%. Simpan kasih sayang buat diri sendiri juga.

“Tak baik buruk sangka pada orang?”
Ini bukan buruk sangka, ini kepercayaan kita, yakinlah bahawa manusia baik macam mana pun mereka tak sempurna. Rambut belah tepi macam Nepal pun, mereka boleh jatuh hati berkali kali nanti.

Kawan kawan,
Jika sebelum datangnya bencana, kita diminta sediakan ‘Bag Kecemasan”, begitulah juga dalam kehidupan.

Apa bag kecemasan yang kita telah ada dalam perkahwinan ini?
Bila kita kaya dan ada pendidikan, kita akan banyak pilihan. Kita tak menangis merayu dan minta bantuan.

Kata William Shakespeare,
Lelaki terbukti banyak berjanji, tapi sedikit mencintai.

Pesan Buya Hamka
Cinta bukan mengajar kita lemah, tetapi membangkitkan kekuatan.
Cinta bukan mengajar kita menghinakan diri, tetapi menghembuskan kegagahan.
Cinta bukan melemahkan semangat, tetapi membangkitkan semangat.
Jadilah kaya dan mulia, agar banyak jalan jalan dan pilihan dihadapan kita.


Arwah Pertama Kali Ikuti Aktiviti Perkhemahan, Dikebumi Malam Ini

Suasana sebak menyelubungi Jabatan Frosenik HSB jam 7.45 malam tadi.

Ini kerana jenazah mangsa ke-10, Allahyarham Nurul Azmani dibawa keluar ketika itu.

Jenazah akan dikebumikan di Tanah Perkuburan Taman Selasih, Gombak malam ini.

ARWAH PEKERJA KANTIN

Nurul Azmani Kamarulzaman, 31, yang berasal dari Pasir Puteh, Kelantan dikatakan mengikuti rombongan 20 guru sekolah itu dan berkhemah di lokasi itu sejak Rabu lalu.

Mangsa dipercayai pekerja kantin Sekolah Jenis Kebangsaan Cina (SJKC) Mun Choong, Kampung Batu Kuala Lumpur.

Sepatutnya mereka pulang semalam, namun kejadian berlaku awal pagi Jumaat itu mengorbankan 24 mangsa termasuk Nurul Azmani manakala sembilan masih hilang.

PERTAMA KALI IKUTI AKTIVITI PERKHEMAHAN

Menurut laporan Harian Metro, sepupu mangsa Nor Azman Mat Zain berkata, Allahyarham yang bekerja di kantin Sekolah Jenis Kebangsaan Cina (SJKC) Mun Choong mengikut rombongan itu sejak Rabu lalu.

“Sepatutnya dia membawa ibunya pulang ke kampung untuk berjumpa keluarga sebab cuti sekolah semalam, namun sudah ajalnya.

“Kami sekeluarga tahu dia mengikuti rombongan perkhemahan sekolah itu. Dia bekerja di kantin sekolah berkenaan.

“Ini juga kali pertama dia terbabit dengan aktiviti perkhemahan. Dia pergi Rabu lalu dan ikutkan dia balik semalam,” kata lelaki berusia 48 tahun itu.

LIHAT GAMBAR

Salam takziah diucapkan. Al-Fatihah

Sumber Astro AWANI via SINAR, Harian Metro


“Jika Ada Lebihan Sedikit, Belilah Rumah Yang Telah Siap Sahaja.” Sedia Payung Sebelum Hujan, Deep Pesanan Perunding Hartanah Ini.

Viral kisah sebuah rumahtangga yang menghadapi konflik mengenai hak pemilikkan tanah. Apabila bekas suami mahu merobohkan sebuah rumah yang dibina di atas tanah miliknya sedangkan bekas isteri sebelum ini melabur banyak untuk membina rumah yang indah di tanah berkenaan.

Nasi sudah menjadi bubur, namun apa yang pasti ia menjadi pengajaran di sebalik kisah pasangan ini bahawa sentiasa berprasangka kepada pasangan biarpun hidup sebelum ini indah belaka.

Sebagaimana pesanan perunding hartanah ini, yang memberi nasihat mengenai pekara ini menerusi facebook miliknya.

BINA RUMAH ATAS TANAH SUAMI?
1. Saya selalu ditanya, “Boleh tak saya nak buat personal loan nak bina rumah atas nama suami?”. Saya tak galakkan.
2. “Boleh tak nak bina rumah atas tanah suami, tanah itu ayah mertua yang bagi”. Lagi saya tak galakkan.

3. “Kalau saya buat rumah atas tanah adik beradik kami semua boleh?” Mohon elakkan jika dapat.

4. Jika kita tak kaya duit cukup cukup dan ada lebihan sedikit, belilah rumah yang telah siap sahaja.
5. Jika ada duit lebih dan nak buat rumah, suami yang minta. Pastikan tanah tersebut atas nama orang yang bina rumah.
“Takkan lah tak percayakan suami sendiri?”
Dunia ini penuh dengan tipu daya, hari ini cinta sampai kesyurga. Besok bila dah benci rumah yang ada rasa macam neraka.
6. Suami saya ustaz, takkan la dia tak faham agama. Bab duit dan harta jangan mudah percaya siapa sahaja. Ibu tuduh anak derhaka pun ada.
7. “Saya terpaksa buat personal loan sebab LPPSA tak luluskan loan nak buat rumah disitu”. LPPSA dah tahu perkara begini, sebab tanah nama orang lain nanti nak tuntut pun tak dapat. Maka jangan pandai pandai nak buat.
8. “Saya ada duit lebih, boleh tak saya nak tambah rumah jadi lebih besar lagi tapi atas nama suami”. Boleh tapi simpan semua resit belanja renovasi dalam file baik baik. Jika jadi apa apa boleh tuntut balik nanti.
Saya lebih galakkan beli rumah lain sahaja dari renovasi main tambah tambah yang tak naik sangat nilai hartanahnya nanti.
9. Fahami hak anda walau telah bernikah dah hidup bersama lama. Ia soal hak bukan soal tak percaya atau buruk sangka, bila dah kena nak menangis pun dah tak guna.
10. Jadilah kaya dan himpun harta benda sendiri tanpa bantuan suami.
Suami yang baik akan sokong semua usaha isteri untuk sama sama bina keluarga bahagia.
Hidup bukan untuk berprasangka terhadap sesiapa, tetapi hidup ini perlu bersedia kerana hati manusia sentiasa berbolak balik kerjannya.

Sumber: Azizul Azli Ahmad


Tempat Ibadat Pun Anak Sempat Main Gajet, Doktor Ini Luahkan Rasa Kecewa. Tolong Take Note Ye!

Bila anak ketagih main telefon memang kesannya bahaya kepada mindanya. Paling menyedihkan bila ibu bapa biarkan anak-anak bermain telefon ketika berada di dalam kawasan ibadat. Bukan sahaja ditempat meja makan sahaja tidak digalakkan, begitu juga dengan masjid.

Perkongsian Dr Taufik Razif ada benarnya. Moga kita muhasabah diri.

Sedih saya bila nampak ramai kanak-kanak duk main henfon masa imam tengah khutbah tadi.

Paling sedih bila nampak 3 orang kanak kanak yang duduk dalam satu barisan saf dengan penuh khusyuk mengadap skrin henfon masing-masing tanpa pedulikan saya yang menjeling mereka.

Rasanya mereka tengah berlawan sesama sendiri dalam game tu kot! Ye, semasa khutbah jumaat sedang berlangsung!

Ada juga di belakang saf sana ada anak anak yang main game sambil tunggu khutbah jumaat selesai.

JANGAN JADI TREND SUDAH

Benda ni dah jadi trend baru ke? Hilangkan bosan dengar khutbah dengan main game?

Sebak saya. Kenapa bagi anak anak yang belum ada self control yang matang bawa smartfon ke masjid? Dah la tengah khutbah jumaat tu.

Anak anak kita ni dah la jarang dapat ‘sentuhan rohani’ di rumah. Sekurang kurangnya bagi la mereka peluang untuk dapatkan pengisian rohani tu di masjid tiap jumaat.

Kosong anak kita tu nanti kalau hati dan rohaninya tak diisi!

” Aduh! Saya nak buat macam mana. Anak saya macam dah ketagih dah dengan henfon ”

Allahu..wahai ayah..wahai ibu..
Memang henfon ni boleh membuatkan anak anak kita ketagih. Dopamine dalam otak mereka akan meningkat. Mereka akan jadi enjoy dan rasa tenang.

Anak Akan Terperangkap Dopamine Loop Bila Katagih Main Telefon. Doktor Ini Jelaskan Sebabny

Masalahnya, lama kelamaan mereka akan terperangkap dalam Dopamine Loop. Mereka jadi craving! Mereka nak lebih lagi. Bagi seminit, nak sejam. Bagi sejam nak sehari!

Sebab tu la tugas kita untuk bantu mereka kawal kemahuan mereka tu! Tu la kenapa mak ayah kena jadi LEADER kepada anak.

Mereka perlukan bimbingan kita.
Mereka perlukan keputusan kita.
Mereka perlukan ketegasan kita.

Ini je saya nak pesan..

” Jom tunjukkan kasih sayang kita dengan tak mengikut semua kemahuan anak kita Kita batasi kerana cinta. Kita batasi kerana kita taknak mereka binasa! ”

p/s : Saya suka kongsi ilmu mendidik anak di Telegram saya. Klik je link ni untuk join ?
t.me/NotaTaufiqRazif


“Ibu Tanya, Tak Panas Ke Pakai Tudung?” Kini Tampil Berhijab, Warganet Titip Doa Maryam Kekal Istiqamah

Pempengaruh media sosial, Maryam You Narae atau lebih dikenali sebagai Maryam Duriankimchi mencuri perhatian warganet apabila memuat naik beberapa foto memaparkan dirinya mengenakan hijab.

Malah, menerusi perkongsian di Instagramnya itu, Maryam memaklumkan, sejak dia berjinak-jinak memakai hijab timbul rasa risau sekiranya dia berasa panas namun, sebaliknya pula yang berlaku.

“Hari ini saya buat face call dengan ibu saya. Ibu saya tanya ‘tak panas ke pakai tudung?

“Sebenarnya saya pun selalu risau bila pakai tudung rasa lagi panas. Tapi sampai sekarang saya tak rasa panas sangat bila saya ikhlas pakai tudung bukan terpaksa. Alhamdulillah, Allah makes everything easy,” tulisnya.

Perkongsian Maryam itu mendapat respons positif dalam kalangan warganet apabila rata-rata mereka memuji penampilan dan mendoakan agar dia kekal istiqamah mengenakan hijab.

Terdahulu, perkongsian Maryam di TikTok juga mendapat pujian ramai apabila tampil mengenakan busana dan hijab berwarna putih sekaligus menyerlahkan lagi keayuannya.


Rezeki Melimpah Ruah Kerana Doa Dan Amalan Ini, Rupanya Ramai Lupa Nak Buat.

Firman Allah SWT dalam Surah al-Muzzammil, ayat 20 yang bermaksud: “Dan (ingatlah), apa jua kebaikan yang kamu kerjakan sebagai bekalan untuk diri kamu, tentulah kamu akan mendapat balasannya pada sisi Allah, sebagai balasan yang sebaik-baiknya dan yang amat besar pahala-Nya.”

Orang yang sentiasa bersedekah akan mendapat naungan pada hari akhirat kelak.

Sedekah adalah pemberian sesuatu kepada orang yang memerlukan secara sukarela dan ikhlas tanpa dibatasi oleh waktu dan jumlah tertentu dengan tujuan mahu mendekatkan diri kepada Allah

10 amalan ini cara untuk rezeki melimpah ruah.

InsyaAllah REZEKI MELIMPAH

1. DHUHA.
Jika kita selalu buat 2 Rakaat, sekarang ubah lebih rakaat. Makin lama makin meningkat. Selepas Solat Dhuha kita perlu baca surah Al-Waqiah. Waktu DHUHA rasakan getaran kita untuk menjadi apa, contohnya jika ingin jadi JUTAWAN. Doalah jadi JUTAWAN BERKAT.

2. TAHAJJUD.
Bangunlah menunaikan solat ini setiap malam. Tambahkan juga bilangan rakaat tahajjud ni. Muhasabah diri dan mintalah pertolongan Allah sebulat-bulatnya.

3. AL-QURAN.
Bangun pagi jangan buka hp atau rancang nak buat apa2 dulu, mandi dan ambil wudhuk terus baca Al-Quran & terjemahan walaupun 1 ayat.

4. ZIKIR.
Ya Wahhab 40,000 kali setiap hari selama 7 hari. Jika tiada perubahan buatlah sehingga 40 hari.

5. SOLAT BERJEMAAH.
Terutama lelaki. Orang lelaki juga diminta telefon ibu 1 hari 5 kali atau lebih.

6. SILATURRAHIM.
Jangan memecahkan silaturrahim. Maafkan mereka yang pernah sakiti kita dengan hati yang yang lapang dan tenang.

7. BERSEDEKAH.
Sedekah punyai satu power yang luar biasa. Allah gandakan 10 & boleh digandakan lagi 700 kali.

8. SOLAT AWAL WAKTU.
Solatlah di awal waktu. Jika tgh susun 40 batu, tiba ke batu yang ke 39 azan berkemandang, sambunglah batu terakhir selepas solat.

9. BERGANTUNG PENUH DENGAN ALLAH.
Jangan mengharapkan manusia di luar sana.

10. TAWAKAL DAN USAHA.
Minta sepenuh hati kepada Allah, baru usaha.

4 amalan surah setiap hari.
.
● Surah Yaasin – Setiap solat fardhu
● Surah Al-Waqiah – Waktu Dhuha
● Surah Ar-Rahman – Waktu Asar
● Surah Al-Mulk – Sebelum tidur
.
Lain-lain:

1. Minumlah air masak 3 liter sehari.
2. Jika yang perempuan mulalah pakai stokin. Sebab penyakit bermula dari kaki.


Tak Sampai Sebulan Kahwin, Lelaki Tular Bersanding Atas Katil Meninggal Dunia. Isteri Reda.

Belum sampai sebulan berumahtangga, lelaki tular bersanding atas katil meninggal dunia.

Isterinya, Siti Marha Azuar terpaksa menerima hakikat pemergian suami Mohd Hashmi Arifin yang meninggal dunia akibat barah otot tahap empat.

Berita sedih tersebut dikongsi wanita berusia 35 tahun itu menerusi satu perkongsian video di aplikasi TikTok sehingga meraih rasa simpati orang ramai.

Video berdurasi 24 saat tersebut memaparkan foto hitam putih Mohd Hashmi dan rakaman sekumpulan lelaki mengangkat keranda untuk dimasukkan ke dalam van jenazah.

Sebelum ini, kisah pasangan itu dilaporkan media sehingga membuatkan warganet kagum dengan ketulusan Siti Marha yang juga ibu tunggal dua anak kerana menerima lamaran pesakitnya.

Mohon doakan suami saya Mohd Hashmi Arifin,” tulisnya yang bekerja sebagai jururawat.

Acara persandingan mereka yang diadakan pada 13 November lalu memperlihatkan Allahyarham Mohd Hashmi terpaksa diusung menaiki katil untuk ke lokasi acara di Kota Damansara, Petaling Jaya.

Menjengah di ruangan komen, rata-rata warganet mengucapkan takziah kepada wanita berkenaan atas kehilangan suaminya serta mendoakan roh Allahyarham ditempatkan dalam kalangan orang beriman.

Sumber : @marhashmi121122


Nak Sukakan Hati Orang Sekeliling Tak Perlu Gunakan Duit Pun. Buat Macam Ni Pun Ramai Sudah Gembira!

Kita selalu dengar, barang siapa yang menggembirakan hati orang lain pasti hidupnya juga akan bahagia. Apa yang pasti, menggembirakan itu tidak semestinya perlukan kita untuk berbelanja besar. Lalu cara bagaimana untuk kita menggembirakan hati insan-insan yang kita sayangi dan orang-orang yang berada di sekeliling kita?

Perkongsian daripada saudara Amir Syahir ini semoha dapat memberi idea untuk kita membahagiakan setiap orang disekeliling kita agar tempias bahagia itu juga akan menjadi asbab untuk kita merasa bahagianya hidup ini.

Jom semak.

Gembirakan hati keluarga, kawan, orang sekeliling kita dengan modal yang minima
Tangan yang memberi itu lebih baik daripada tangan yang menerima. Kuasa memberi dan menderma ini sangat kuat. Ia akan mengajar kita supaya tidak riak, angkuh dan bermegah.

Memberi biar ikhlas. Jangan mengharapkan balasan daripada manusia. Biar Allah saja membalasnya. Secara tidak langsung, dapat mendidik hati kita menjadi seorang yang pemurah. Rezeki pun senang nak masuk.

Rezeki tak semestinya dalam bentuk wang. Allah bagi rezeki dalam pelbagai cara. Contohnya, kereta kita rosak ada orang berhenti tolong. Kita pokai bulan ni ada je kawan ajak belanja makan. Banyak rezeki yang kita tak duga kadang-kadang tu.

Gembirakan hati orang lain. Allah akan gembirakan hati kita. Kita layan mereka macam mana kita nak mereka layan kita. Tak perlu nak tunggu mereka buat baik dengan kita terlebih dahulu, tapi kita perlu buat baik dengan mereka.

Paling penting, bahagiakan keluarga terlebih dahulu. Kadang-kadang kita lupa. Kita layan kawan-kawan dengan baik. Tapi dengan mak, ayah, adik-beradik, suami, isteri, anak-anak, kita layan nak tak nak jer. Kita lupa, mereka inilah yang sentiasa bersama-sama saat susah dan senang.

Kalau kita tak mampu menghulurkan wang ringgit, kita boleh memberi ataupun meringankan tugas orang lain dalam pelbagai cara.

Contohnya:

1. Jika kita makan dekat McD, KFC apa salahnya sekali-sekala tolong buang sisa makanan kita ke dalam tong sampah sendiri. Pekerja itu anak Melayu kita juga. Penat diorang kerja seharian. Kalau tengok kita buat gitu. Rilek sikit dia.

Sekurang-kurangnya kita dah ringankan kerja dia untuk hari tu.

2. Jika kita ingin ke masjid dan nampak orang berjalan kaki dan hendak ke masjid juga, tumpangkanlah mereka sekali. Boleh sembang dan berkenalan dengan kawan baru.

Janganlah bila tahu dia ada adik perempuan yang cun serupa Mira Filzah, baru nak tumpangkan. Ada udang di sebalik batu gitu. Buat baik ada sebab.

3. Jika kita berhenti solat di masjid ataupun surau dekat stesen minyak, apa salahnya kita tinggalkan telekung ataupun kain pelikat kita kat sana. Kalau tinggal yang baru lagi bagus.

Sepanjang orang duk gunakan barang kita tu, selagi tu lah kita dapat pahala.

4. Jika kita tengah makan tengah hari ataupun sedang minum air sejuk dikala cuaca panas ni, ada abang posmen hantar surat, apa salahnya kita ajak dia minum sekali.

Sekurang-kurangnya dapat buatkan dia gembira. Dapat hilangkan penat dia bekerja.

5. Jika ada kawan kita komen dekat FB kita, apa salahnya kita komen dekat status dia balik. Boleh rapatkan ukhuwah sesama kita. Komen yang membina dan membantu meningkatkan motivasi mereka. Barulah kita tahu dia ada dalam frendlist. Ini add saja tapi tak pernah bertegur sapa.

6. Jika kawan kita masuk hospital, sakit, demam eloklah kita melawat mereka. Kehadiran kita boleh buatkan mereka gembira dan cepat sembuh. Apa salahnya jika bawa buah tangan lebih untuk bagi ke pesakit sebelah kawan kita tu.

7. Jika kita tahu ibu bapa kita suka makan sesuatu, apa salahnya kita belikan makanan tersebut setiap bulan kepada mereka. Contohnya pulut bakar atau apa saja yang mereka suka.

Gembirakan hati adik-beradik kita. Kita tahu dia suka baca buku ataupun gemar lakukan hobi apa-apa saja. Kita belikan untuk mereka. Join mereka lakukan aktiviti yang mereka suka.

Dengan kawan-kawan pula, belikan cenderamata jika kita travel. Tak perlu mahal. Tanda ingatan tulus ikhlas. Hadiah tak semestinya mahal.

Menggembirakan hati orang lain adalah perkara yang mulia. Hati kita pun senang. Mereka lagi sayangkan kita. Tapi, ingatlah. Gembirakan hati keluarga terlebih dahulu.

Sebenarnya, tak guna ada kereta mewah, followers beribu, rumah bersepah tapi langsung tak ada sifat nak memberi.

Kebanyakan orang takut miskin kalau memberi. Mereka lupa, rezeki itu daripada Allah. Tak jatuh miskin kalau memberi. Malah, Allah akan tambahkan lagi rezeki.

Tak mampu memberi dengan wang ringgit, kita berilah dengan ilmu, perkongsian pengalaman, tips yang berguna.

Melawak untuk hiburkan hati mereka yang dalam kesedihan pun okay. Kawan kau orang baru putus cinta misalnya. Walaupun lawak kau orang tu hambar tahap cipan, takpa. Usaha itu penting.

Niat memberi itu lebih utama. Bukan memberi sekadar untuk nama ataupun pujian.

Dapat ilmu berharga tak guna jika tak kongsikan. Ilmu datang daripada Nya. Kita kongsi ilmu dengan orang, lagi banyak Allah bagi kefahaman pada kita.

Jangan perkecilkan orang lain. Walaupun kau lepasan universiti tapi kawan kau sekolah setakat SPM je, jangan kau duk hina dia. Biasanya kawan macam ni dia belajar tak tinggi, tapi kalau kau ada masalah minta tolong dia, bergegas dia datang. Tak macam kawan-kawan Phd, Master semua tu. Memanjang je sibuk.

Jangan riak dan bongkak. Semua itu hanyalah pinjaman dan pemberian daripada-Nya. Hidup ini hanya sementara.Ingatlah, jika tak mampu membuat orang lain tersenyum, jangan buat dia mengalirkan air mata. Jika tak mampu buat orang lain bahagia, jangan tambah deritanya. Tak baik.

Life is simple. What you give, you get back.

Sekadar peringatan untuk diri sendiri.Kah!


“Selami Emosi Isteri Nescaya Emosi Pun Stabil.” Jangan Buat Main Bila Isteri Alami Tekanan, Perkongsian Suami Amat Bermanfaat

Isteri yang ada masalah berat badan susah naik atau turun berkemungkinan besar ada masalah stress yang kronik

Sebab stress yang kronik boleh ganggu sistem hormon dalam badan. Badan akan mengalami masalah hormon tak seimbang ( Imbalanced hormone )

Kalau nak tahu, hormon adalah bahan kimia dalam tubuh yang masuk ke dalam salur darah kita dan bergerak dari organ ke organ untuk beri arahan nak buat apa dan bila kena buat.

Jadi memang tak pelik kalau dah cuba guna macam macam produk kurus tapi badan masih lagi sama montel.

Makin stress jadi makin montel !

Bila isteri kita mengalami stress yang terlalu kronik, sesetengah hormon dalam badan akan berlaku lebihan atau kekurangan. Jadi semua sistem tubuh akan berlaku “malfunction” sebab arahan tak sampai betul.

Bukan berat badan sahaja yang terganggu malah isteri boleh mengalami masalah seperti ;

1. Kesukaran untuk tidur
2. Terlalu sensitif dengan rasa sejuk dan panas
3. Kulit kering dan kusam
4. Senang berpeluh
5. Tekanan darah tak stabil
6. Selera makan naik atau kurang tanpa sebab
7. Rasa resah & bimbang ( anxiety )
8. Selalu rasa terlalu letih
9. Sakit kepala
10. Kemurungan ( depression )
11. Ada bonjol di leher tiba-tiba

Banyak lagi sebenarnya, tapi ni antara yang paling utama.

Sebenarnya badan kita dah ada semua yang diperlukan untuk dapat badan yang sihat dan menawan. Secara semula jadi lagi. Bebas kesan sampingan dan mesra poket.

Jadi senang je, kalau nak isteri kita sihat dan menawan suami kena sentiasa tadah telinga dan beri perhatian bila isteri nak mengadu atau mengeluh. Sebab “bercakap” itulah terapi mengurus stress yang paling berkesan buat wanita.

Nak isteri cantik menawan luaran kita kena jaga dulu dalaman dia. Jaga hormon, jaga emosi dan jaga pemakanan. Baru isteri kita sihat dan menawan setiap hari.

p/s : Post ini halal untuk dikongsikan dengan orang lain ya.


Bila Anak Darjah 1 Tak Tahu Membaca. Ikuti Nasihat Pakar Pertuturan Ini.

Setiap ibu bapa bimbang apabila anak yang memasuki darjah 1, masih tidak boleh membaca. Namun untuk atasinya perlu ada tindakan segera pada usia empat tahun. Bukan hanya meneroka persekitaran sahaja pada usia ini.

Menurut Ahli Terapi Pertuturan Bahasa, Ruby Izyan Atika Abu Bakar,realitinya, darjah 1 mesti dah boleh baca. Paling koman, boleh baca CVCV (saya suka baca buku). Tak percaya? Sila tengok buku darjah 1 murid 2017.

Tak kisahlah apa pun kaedah di Jepun, di Finland atau di Australia. Hakikatnya di Malaysia, buku teks dan buku kerja murid memang begitu. KBAT pun dah ada untuk darjah 1.

Pada saat pendidikan awal kanak-kanak di Malaysia (6 tahun ke bawah), nampaknya semakin ke arah naturalistik, tetapi tahap pendidikan aliran sekolah kebangsaan masih di peringkat exam oriented.

Maka tidak hairanlah apabila banyak tadika yang begitu menekankan aspek pengukukan membaca, menulis, mengira (3M). Bukan yang asas, tetapi pengukuhan.

BAGAIMANA MURID YANG BARU MENGENAL HURUF BERBANDING MURID YANG SUDAH LANCAR MEMBACA APABILA MELANGKAH KE DARJAH 1?

Sudah tentu mana-mana ibubapa tidak mahu anaknya tercungap-cungap di darjah 1, sedangkan murid lain majoritinya sudah lancar.

Siapalah kita untuk mengubah dasar negara, apatah lagi sistem pendidikan negara. Maka sebagai ibu, kita hanya boleh mengajar anak kita untuk redah saja sistem ini. Tidak kiralah aliran kerajaan atau swasta, sama saja.

Maka….persoalan seterusnya….adakah mengajar anak membaca pada usia muda, mengganggu psikologi kanak-kanak? Saya ada baca artikel yg viral baru-baru ini tentang isu psikologi ini.

Sehingga dikatakan murid yg membaca lebih awal ni, tidak meneroka…

Ini terpulang kepada kaedah yang anda guna untuk mengajar anak. Jika anda ajar sambil merotan, mencubit, suara meninggi saja….memanglah kaedah ini menekan psikologi kanak-kanak.

Tetapi jika anda guna kaedah bermain sambil belajar, maka tiada masalah. Tetapi, adakah semua ibubapa tahu kaedah bermain sambil belajar? Adakah ibubapa tahu menahan sabar untuk mengajar anak membaca sambil dia terjoget sana sini?

Maka, jika anda seorang yang baran, jangan cuba-cuba untuk ajar anak membaca. Buruk padahnya.

Secara umumnya, perkembangan bahasa pertuturan kanak-kanak berkembang pesat pada usia 0-4 tahun. Perkembangan ini merangkumi daya kognitif berikut:

– tumpuan, ingatan, kefahaman, kod bunyi bahasa, makna, penghasilan, memori, ingatan pendengaran, padanan dan sebagainya.

Ini juga adalah asas untuk kanak-kanak belajar membaca. Sama saja kemahiran kognitifnya, cuma ditambah sedikit lagi iaitu:

– persepsi visual dan eye tracking.

Dengan itu kanak-kanak boleh mengkod huruf yang dilihatnya.

Ramai ibubapa moden yang mengajar anak mengenal huruf sejak bayi. Bayi tu baru pandai duduk, si ibu tunjuk flash cards huruf-huruf.

Saya tidak kata ianya salah. Anda boleh buat jika itu pilihan anda.

Tapi saya tidak memilih jalan itu. Saya tidak pilih short-cut. Sebab psikologi kanak-kanak perlukan masa untuk berkembang. Jadi saya ikut jalan jauh.

Ibaratnya, saya menyiram benih, membajanya dan saya nak pastikan akarnya benar-benar kukuh mencengkam jauh ke dalam tanah.

Maka pada usia bawah 4 tahun (0- 3tahun 11 bulan), saya tidak memperkenalkan asas 3M kepada anak saya. Jika ada, saya hanya menyanyi atau cakap secara tidak langsung. Tiada buku ABC. Tiada flash cards. Tiada huruf magnet. Tiada puzzle huruf.

Apabila genap hari lahirnya 4 tahun, barulah saya keluarkan segala bahan mengajar ABC, 123. Pada masa itu, psikologinya telah bersedia. Kita ajar, dia serap macam span. Malah pada 1 sesi pengajaran, tak sampai 10 minit pun.

Berbalik pada topik asal, saya juga mula mengajar anak membaca pada usia 4 tahun. Saya tidaklah begitu berani untuk mula ajar pada usia 7 tahun. Ya…saya takut. Kerana saya sedar bahawa saya di Malaysia. Saya sedar sistem pendidikan di Malaysia.

Saya tak sanggup memikirkan jika anak tiada asas membaca pada usia 7 tahun….

Saya faham bahawa guru tadika dan pengusaha tadika cuba melakukan yang terbaik demi murid-murid. Saya harap guru-guru tadika juga lebih fleksibel dengan kaedah pengajaran yang digunakan. Janganlah sehingga menekan psikologi kanak-kanak.

KENAPA SAYA PILIH 4 TAHUN? BUKAN 3 TAHUN? BUKAN 5 TAHUN?

Sebab pada usia 4 tahun, kemahiran urus diri telah kukuh. Boleh ke tandas, mandi sendiri, pakai baju sendiri, makan sendiri. Maka dia lebih bersedia untuk aktiviti motor halus (pegang pensel untuk menulis).

Pada usia 4 tahun, anak sudah boleh duduk di meja kerusi dengan lebih bersedia untuk belajar.

Namun, tidak semestinya pada usia 5 tahun, anak sudah lancar membaca. Kita bukannya lumba lari, siapa sampai dulu dia menang. Kita ajar secara santai, kaedah bermain dan konsisten.

YANG PENTING PADA USIA 7 TAHUN, MASUK DARJAH 1, ANAK BERSEDIA UNTUK BACA BUKU TEKS SEKOLAH TU. BUKU-BUKU SASBADI YANG DIBERIKAN PIHAK SEKOLAH TU.

Siapa saya untuk bercakap pasal ni?

Saya Pn Ruby, ahli terapis pertuturan bahasa. Sebagai seorang yang ada latar belakang linguistik, psikologi, perkembangan bahasa dan neuropsycholinguistik, saya rasa saya juga boleh bersuara dalam isu ini.

Sumber: rubyatika.wordpress.com


Masa Umur Muda Cuba Buat Perkara Ni Agar Bila Dah Masuk 40 Tahun Semuanya Jadi Biasa. Dr Ni Kongsi Nasihat!

Pastinya kita semua menyedari usia kita dari tahun ke tahun kian bertambah, namun sering kali juga ada yang alpa untuk mempersiapkan diri meniti usia dan sekali gus memberi makna dan manfaat pada setiap kali pertambahan umur dari tahun ke tahun.

Sedar manusia ini sering lupa dan perlu diberi nasihat serta peringatan. Oleh itu ada baiknya kita baca perkongsian daripada Dr Azlindarita Aisyah Mohd Abdullah untuk peringatan bersama.

Nasihat saya umur 40, kepada umur 25

1) Spend masa dengan anak lebih dari dengan kawan-kawan. Anak akan berada dengan kita sampai tua. Kawan belum tentu.

Masa umur 25, ada anak tapi asyik kerja, kerja, kerja. Tahu-tahu anak dah besar. Mujur anak masih nak rapat dengan kita sekarang. Adik-adik yang dah ada anak, habiskan lah lebih masa dengan anak-anak sekarang. Masa adalah perkara paling berharga yang kita boleh beri pada anak.

Daripada Abu Hurairah Radhiallahu ‘Anhu katanya,, Rasulullah SAW telah bersabda : Jika anak Adam meninggal, maka amalnya terputus kecuali dari tiga perkara, sedekah jariyah (wakaf), ilmu yang bermanfaat, dan anak soleh yang berdoa kepadanya.”
(HR Muslim).

Kalau kita tak didik anak jadi anak soleh yang mendoakan kita, macamana nak dapat saham berkekalan kan.

2) Spend duit untuk Mak Ayah lebih dari yang kita nak, walau mereka tak minta. Takkan zakat 2.5%, Mak Ayah kita pun layak banyak tu je.

Allah SWT berfirman dalam al-Quran bermaksud: “Dan Tuhanmu telah perintahkan supaya engkau tidak menyembah melainkan kepada-Nya semata-mata dan hendaklah engkau berbuat baik kepada ibu bapa. Jika salah seorang daripada kedua-duanya atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan ‘ah’ dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun).” (Surah al-Isra’, ayat 23)

Daripada Abu Hurairah R.A, Rasulullah SAW bersabda:
رَغِمَ أَنْفُ ثُمَّ رَغِمَ أَنْفُ ثُمَّ رَغِمَ أَنْفُ. قِيلَ مَنْ يَا رَسُولَ اللَّهِ قَالَ: مَنْ أَدْرَكَ أَبَوَيْهِ عِنْدَ الْكِبَرِ أَحَدَهُمَا أَوْ كِلَيْهِمَا فَلَمْ يَدْخُلِ الْجَنَّةَ
Maksudnya: “Kehinaan, kehinaan, kehinaan.” Baginda ditanya: “Siapa (yang engkau maksudkan) wahai Rasulullah?” Rasulullah menjawab: “Siapa sahaja yang mempunyai orang tuanya ketika sudah lanjut usia, salah satu atau keduanya namun tidak (menjadikannya sebab) masuk syurga.” [Riwayat Muslim (2551)]

3) Spend masa untuk bersenam. Kalau dah biasa masa muda, dah tua lebih mudah.

4) Jangan percaya cakap kawan, masa muda enjoy, tak payah jaga makan. Orang umur 35 mati sakit jantung pun ada.

5) Jangan lupakan Al Quran. Bacalah walau satu page sehari. Jangan sampai Allah tak nak dengar suara kau tu baca ayat Dia.

6) Kawan biar beribu, betul. Tapi kalau kawan tinggalkan kau bila kau susah, maafkan dia tapi jangan lupakan dia sampai mati.

7) Kawan yang tetap ada masa susah, kenang jasa dia sampai syurga. Doakan dia dalam diam.

8) Hargai pasangan yang baik. Itu rezeki Allah PALING BESAR untuk kau.

9) Berbelanja tak salah tapi simpanan jangan lupa.

10) Jaga-jaga gaya hidup nak impress orang. Tanya dalam hati, nak redha Allah ke, ke redha manusia.

Ekstra nasihat :

Yang benar,
Dr Azlindarita Aisyah Mohd Abdullah
40 tahun.
Waktu untuk berubah.


‘Biarlah Makan, Nanti Anak Besar Pandailah Diet Jaga Badan.’ Jangan Begitu! Dr Ini Jelaskan Sebabnya.

“Eh,comel je aku tengok anak kau. Dahla putih, berisi pula tu”

Ramai mak ayah tak merasa bimbang dan ambil mudah dengan ‘kegemukkan’ anak.

“Ala, biarlah dia makan. Seronok tengok dia berselera. Nanti besar pandailah dia diet,jaga badan”

Jangan begitu. Tak pelik jika anak-anak akan mengalami obesiti sehingga dewasa kerana sudah terbiasa dengan tabiat makan sebegitu dari kecil.

Kegemukan atau obesiti adalah satu penyakit yang semakin meningkat dalam kalangan kanak-kanak pada masa kini dan seseorang kanak-kanak itu dianggap obes apabila Indeks Jisim Tubuh atau Body Mass Index (BMI) adalah tinggi bagi umur dan jantinanya.

Jika ibu bapa perasan setiap kanak-kanak mempunyai buku rekod kesihatan ‘baby book pink or blue’, graf berat serta tinggi boleh dilihat di ruangan belakang buku tersebut.

Sekiranya berat sentiasa di bahagian atas sehingga melepasi graf teratas, bermakna anak itu mempunyai berat yang berlebihan.

Malaysia dinamakan sebagai sebuah negara yang mempunyai kadar obesiti paling tinggi dalam kalangan kanak-kanak di Asia Tenggara dengan nisbah 1:5 kanak-kanak mempunyai berat berlebihan atau obes dan hal ini sangat membimbangkan.

Obesiti cenderung penyakit lain

Kajian NHMS pada 2015 mendapati sebanyak 11.8 peratus kanak-kanak berusia bawah 18 tahun mengalami obesiti.

Berdasarkan data ini, seramai 1.65 juta kanak-kanak Malaysia yang bersekolah dijangka mengalami obesiti menjelang 2025 sekiranya kita tidak mengambil sebarang tindakan.

Daripada jumlah itu, seramai 88,000 kanak-kanak Malaysia akan mengalami masalah dalam toleransi glukos, seramai 28,000 orang akan menghidap diabetes Jenis 2, seramai 191,000 kanak-kanak bakal mengalami tekanan darah tinggi dan 264,000 akan menghidap penyakit hati berlemak tahap satu.

Selain penyakit-penyakit serius, obesiti juga merupakan penyebab gangguan tidur serius atau ‘obstructive sleep apnea’(OSA) dan sindrom hipoventilasi dalam kalangan kanak-kanak.

Dalam kalangan kanak-kanak obes, salur udara menjadi sempit disebabkan jumlah lemak yang banyak pada bahagian leher. Ini menyebabkan penurunan dalam pernafasan dan mengganggu tidur.

Apabila mempunyai terlalu banyak lemak di sekitar abdomen dan dada, pernafasan menjadi sukar dan berlakunya hipoventilasi.

Ibu bapa perlu menunjukkan teladan yang baik, memberi pemahaman serta menjadikan pengambilan makanan berkhasiat dan seimbang sebagai amalan sejak anak-anak masih kecil.

Anak tidak tahu bahawa makanan diproses atau makanan sejuk beku tidak mempunyai khasiat yang sama dengan makanan sebenar.

Jadi, ibu bapa perlu mendidik anak-anak tentang kesan buruk terhadap kesihatan jika makanan diproses itu dimakan setiap hari.

Tarik perhatian mereka dengan warna-warna makanan sebenar seperti betik, oren, epal, lobak merah, tomato dan didik mereka tentang nutrisi dan khasiat makanan-makanan ini.

Jika mak ayah pun tak amalkan makanan yang berkhasiat dan sihat, bagaimana anak ingin mencontohi.

Mak ayah adalah cermin anak-anak.


Berat Badan Turun & Dalaman Sihat Bila Amal Petua Tradisional Ni. Memang Power Kesannya!

Petua orang lama memang banyak dan telah ramai diamalkan memang terbukti ada yang serasi dan berkesan dalam penjagaan kesihatan dalaman dan luaran tubuh badan. Salah satunya seperti yang dikongsikan oleh Nureeman Ramli di akaun facebooknya berkongsi petua yang telah diamalkan oleh sahabatnya yang berbangsa Cina.

Menurutnya, dengan amalkan petua tersebut sahabatnya itu mempunyai bentuk badan yang menarik dan cantik. “Body memang cantik. Luar dalam cantik. Tak yah susah-susah beli jamu/detox atau herba apa-apa yang kita tak tahu entah bahan dari mana.”

Jadi apa kata anda mencuba petua yang dikongsikan olehnya untuk penjagaan kecantikan dan kesihatan daripada gabungan 3 ramuan. Selamat mencuba.

LEMON + HALIA + BAWANG PUTIH

bahan – bahan
3 biji lemon dihiris nipis ( jangan buang kulit sebab kulit banyak khasiat )
3 labu bawang putih ( dibuang kulit )
2 inci halia ( sebesar ibu jari kaki )

Ekstra tip :
*lemon tu beli yang tempatan. Jangan beli yang diimport ( dah disembur bahan kimia) sebab rasa agak pahit. Nak kurang pahit campur dengan madu.
*Jangan risau pasal bau bawang sebab bau akan hilang bila dah campur dengan bahan lain.
*mommy bf boleh minum, yang best badan terasa ringan je. Dah minum jadi ketagih je. memang betul-betul banyak khasiat.

Cara penyediaan :
1. potong halus 3 bahan :-
– 3 biji lemon ( jsngan buang kulit ) potong

– 3 labu bawang putih bukan 3 ulas yer (buang kulit) potong
– 2-3 inci halia ( buang kulit ) potong

2. campur bahan tadi bersamaan 1.5 liter air

3. Rebus selama 6-8 jam ( slow cooker )

4. Sejukkan dan blend ( akan jadi pekat macam pati )

5. Tapis or tak terpulang. Saya tak tapis

6. Lepastu dah boleh minum

Cara minum :
– setiap pengambilan ambil 2 sudu + madu 1 sudu. Ambil pagi sebelum breakfast ( perut kosong ) dan malam sebelum tidur

– selebihnya simpan dalam peti dan amalkan setiap hari

Kelebihan/khasiat :
Nak kurus + perut kempis + buang toksin + buang air lawas + untuk dalaman wanita + buang angin + badan ringan + macam-macam lagi khasiat

Khasiat lemon especially diamalkan setiap pagi
1) Minum air lemon sblm makan/minum apa2 pada waktu pagi dpt fine tune sistem penghadaman kita dan mencegah drpd masalah spt perut kembung, angin, dan heartburn.
2) Lemon ni bersifat antiseptik dan mmg terer dlm “membersihkan” hati kita (bukan masalah emosi ye..haha), selain buah pinggang dan darah kita. Kiranya, kita akan berasa lagi selesa dan lebih bertenaga!

3) Lemon merupakan sumber vitamin C yg utama. Kalo kita minum pagi2 lagi, kita dh xyah risau utk memenuhi kuota vitamin C kita. Lemon juga kaya dgn mineral spt potassium, kalsium dan magnesium.
4) Ramai yang ingt lemon ni ada acidic effect dlm badan kita. Tp sebenarnya keadaan ini ditentukan oleh cara kita amalkannya. Kalo kita amalkannya sebelum makan apa-apa, lemon sebenarnya dapt mengalkalikan badan kita, iaitu pH dlm badan kita dapat diseimbangkan.
5) Of course, kalo sebut tentang vitamin C, mestilah efeknya pada kulit kita pun bagus. Kulit kita akan jadi lagi cantik, bukan saja sbb vitamic C dia, tapi kebaikan lemon yang ada efek antibiotik, antioxidant dan cleansing secara keseluruhan.